
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 184 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Έγκριση Ειδικού Κανονισμού Λειτουργίας του Του¬ 
ριστικού Λιμένα Λευκάδας. 1 

Έγκριση τιμολογίων του τουριστικού λιμένα (Μαρί¬ 
νας) Πάτρας. 2 


ΑΠΟΦΑΣΕΙ Σ 

Αριθμ. 1521 (1) 

Έγκριση Ειδικού Κανονισμού Λειτουργίας 
του Τουριστικού Λιμένα Λευκάδας. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν.3270/2004 (ΦΕΚ Α'187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν.2160/1993 και ειδικό¬ 
τερα το αρθ. 31α περί Κανονισμών Λειτουργίας Τουρι¬ 
στικών Λιμένων το οποίο προστέθηκε με τις διατάξεις 
της παρ. 3 του αρθ. 38 του ν.3105/2003. 

3. Την υπ’ αριθμ. Τ/9803/5.9.2003 κοινή υπουργική από¬ 
φαση περί Γ ενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ. 33/2006 (ΦΕΚ Α'35) «Διορισμός 
μελών της Κυβέρνησης και Υφυπουργών». 

6. Την υπ’ αριθμ. 2864/3.3.2006 (ΦΕΚ Γ' 65 και Γ'79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 6454/26.5.2006 Υπουργική Απόφαση 
περί τροποποίησης της Επιτροπής Τουριστικών Λιμέ¬ 
νων. 

8. Το α.π. Δ ΟΙΚ.2812/18.8.2004 έγγραφο της Νομαρ¬ 
χιακής Αυτοδιοίκησης Λευκάδας ΑΈ» με το οποίο 
διαβιβάστηκε Σχέδιο του καταρτισθέντος Ειδικού 
Κανονισμού Λειτουργίας του Τουριστικού Λιμένα 
Λευκάδας. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε : 


14 Φεβρουάριου 2007 

Εγκρίνουμε τον Ειδικό Κανονισμό Λειτουργίας του 
Τουριστικού Λιμένα Λευκάδας, ως εξής : 

ΕΙΔΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
Άρθρο 1 

Όρια ισχύος κανονισμού 

1.1 Ο παρών Κανονισμός διέπει τον τουριστικό λι¬ 
μένα Λευκάδας που χωροθετήθηκε με την υπ’ αριθμ. 
Τ/2346/13.5.1998 Υπουργική Απόφαση (ΦΕΚ 377/Δ/3.6.1998) 
όπως τροποποιήθηκε με την υπ’ αριθμ. 9946/11.8.2006 
(ΦΕΚ 803/Δ/18.9.2006) όμοια. 

Ο τουριστικός Λιμένας Λευκάδας, περιλαμβάνει τα 
πάσης φύσεως έργα και εγκαταστάσεις που βρίσκονται 
μέσα στη χωροθετημένη ζώνη αυτού. 

1.2 Οι γεωγραφικές συντεταγμένες της εισόδου του 
τουριστικού λιμένα όπως έχει αποτυπωθεί στο χάρτη 
της Υδρογραφικής Υπηρεσίας του Π.Ν. είναι: 

Βόρειο Πλάτος 38° 49' 08" 

Ανατολικό Μήκος 20° 42' 08" 

1.3 Τα όρια της χερσαίας και θαλάσσιας ζώνης του 
Τουριστικού Λιμένα προσδιορίζονται στα τοπογραφι- 
κά διαγράμματα των προαναφερομένων Υπουργικών 
Αποφάσεων. 

1.4 Ο παρών Ειδικός Κανονισμός συντάχθηκε με βάση 
τα προβλεπόμενα από τον Γ ενικό Κανονισμό Λειτουρ¬ 
γίας Τουριστικών Λιμένων (κοινή υπουργική απόφαση 
Τ/9803/5.9.2003, ΦΕΚ 1323/Β/16.9.2003). 

Άρθρο 2 

Οργάνωση Τουριστικού Λιμένα 

2.1 Φορέας Διαχείρισης του τουριστικού λιμένα είναι η 
Νομαρχιακή Αυτοδιοίκηση Λευκάδας η οποία μετά από 
διεθνή διαγωνισμό, παραχώρησε, με την από 17.12.1999 
Σύμβαση, την κατασκευή, λειτουργία, συντήρηση και 
εκμετάλλευση του τουριστικού λιμένα στην εταιρεία 
«ΜΑΡΙΝΑ ΛΕΥΚΑΔΑΣ Α.Ε.». 

2.2 Ο Τουριστικός Λιμένας έχει Διεύθυνση, η οποία 
εποπτεύει τα παρακάτω τμήματα: 

α. Τμήμα Διαχείρισης Λιμένα. 

β. Τμήμα Οικονομικού. 

γ. Τμήμα Τεχνικής Υποστήριξης. 

2.3 Η Διεύθυνση έχει όλες τις αρμοδιότητες διοίκη¬ 
σης και εποπτείας του τουριστικού λιμένα όπως αυτές 
καθορίζονται με γενικές ή ειδικές αποφάσεις του Διοι¬ 
κητικού Συμβουλίου. 

2.4 Το τμήμα Διαχείρισης είναι αρμόδιο: 

α. Για την παραχώρηση δικαιώματος ελλιμενισμού σε 

σκάφη και γενικότερα για κάθε συναφές θέμα που έχει 
σχέση με το θαλάσσιο χώρο, κρηπιδώματα και προβλή¬ 
τες του τουριστικού λιμένα. 

β. Για την παραχώρηση και μίσθωση των χερσαίων 
χώρων του λιμένα. 

γ. Γ ια την ασφάλεια, τήρηση της τάξης και καθαριό¬ 
τητας στο χερσαίο και θαλάσσιο χώρο του λιμένα, και 
γενικότερα για όλα τα μέτρα προστασίας του λιμένα 
από κάθε είδους κίνδυνο. 

2.5 Το Οικονομικό Τμήμα ασχολείται με την γενική 
οικονομική διαχείριση του τουριστικού λιμένα, τη λο¬ 
γιστική απεικόνιση των οικονομικών πράξεων (τήρηση 
βιβλίων, έκδοση τιμολογίων, εισπράξεις, πληρωμές κ.λπ.), 
την εποπτεία του προσωπικού καθώς και όλα τα θέμα¬ 
τα που αναφέρονται στις σχέσεις προσωπικού με την 
εταιρεία και τους ασφαλιστικούς οργανισμούς. 

2.6 Το Τμήμα Τεχνικής Υποστήριξης ασχολείται με τις 
κάθε είδους εργασίες επισκευής και συντήρησης των 
λιμενικών και χερσαίων εγκαταστάσεων του τουριστι¬ 
κού λιμένα καθώς επίσης και των σκαφών. 

2.7 Η Διεύθυνση του τουριστικού λιμένα διαθέτει, κατά 
τον χρόνο δημοσιεύσεως της παρούσας, το αναγκαίο 
προσωπικό (14 άτομα) ώστε να εξασφαλίζεται η λει¬ 
τουργία του λιμένα καθ’ όλο το 24ωρο. Το προσωπικό 
του τουριστικού λιμένα είναι κατάλληλο, εξειδικευμένο 
και επαρκές ανάλογα με τις ιδιαίτερες συνθήκες του 
τουριστικού λιμένα, ώστε να εξασφαλίζεται η ομαλή 
λειτουργία αυτού και η εξυπηρέτηση των χρηστών. 

Η Διεύθυνση του τουριστικού λιμένα συμμορφώνε¬ 
ται με τον Εσωτερικό Κανονισμό Λειτουργίας ο οποί¬ 
ος είναι εγκεκριμένος από το Δ.Σ. της εταιρείας και 
περιλαμβάνει όλες τις οδηγίες της Διοίκησης προς το 
προσωπικό. 

Οι οδηγίες αυτές ελέγχονται, ως προς την εφαρμογή 
τους και ενημερώνονται εφ’ όσον παρίσταται ανάγκη. 

Άρθρο 3 

Είσπλους - Παραμονή -Έκπλους 

3.1 Δυνατότητα ελλιμενισμού και χρήσης των εγκα¬ 
ταστάσεων του τουριστικού λιμένα έχουν σκάφη ανα¬ 
ψυχής επαγγελματικά ή ιδιωτικά των οποίων το μήκος 
κυμαίνεται από 5 έως 40 μέτρα και το βύθισμα αυτών 
δεν υπερβαίνει τα 3,5 μέτρα. 

3.2 Με την υφιστάμενη κατανομή των θέσεων ελλι- 
μενισμού, ο τουριστικός λιμένας έχει την δυνατότητα 
εξυπηρέτησης 609 σκαφών συνολικά, όπως φαίνεται 
στον ακόλουθο πίνακα : 

ΚΑΤΑΝΟΜΗ ΘΕΣΕΩΝ ΕΛΛΙΜΕΝΙΣΜΟΥ 


ΚΑΤΗΓΟΡΙΑ 

ΑΡΙΘΜΟΣ ΘΕΣΕΩΝ 

Από 5 έως 10 μέτρα 

76 

Από 10 έως 13 μέτρα 

328 

Από 13 έως 15 μέτρα 

105 

Από 15 έως 18 μέτρα 

31 

Από 18 έως 20 μέτρα 

30 

Από 20 μέτρα και άνω 

39 

ΣΥΝΟΛΟ 

609 


Η Διεύθυνση του τουριστικού λιμένα διατηρεί το 
δικαίωμα μεταβολής της κατανομής των θέσεων ανά 
κατηγορία, προκειμένου να καλύψει τις εκάστοτε 
ανάγκες ελλιμενισμού σκαφών. 

3.3 Πριν την προσέγγιση στη θαλάσσια ζώνη του λι¬ 
μένα τα σκάφη πρέπει να επικοινωνούν με το γραφείο 
του τουριστικού λιμένα στο νΗΕ, δίαυλο 69, να αναμέ¬ 
νουν την άδεια εισόδου και να ακολουθούν τις οδηγίες 


του αρμόδιου προσωπικού για την ασφαλή κίνηση του 
σκάφους τους, στον τουριστικό λιμένα. 

3.4 Δικαίωμα ελλιμενισμού αποκτάται μόνο μετά από 
σχετικό αίτημα του ιδιοκτήτη, πλοιάρχου ή νόμιμου εκ¬ 
προσώπου του σκάφους και έγγραφη αποδοχή αυτού 
από τον τουριστικό λιμένα. 

3.5 Οι θέσεις πρυμνοδέτησης και παραβολής (μόνιμες 
ή προσωρινές) διατίθενται κατά την διακριτική ευχέρεια 
της Διεύθυνσης του τουριστικού λιμένα, ανάλογα με τις 
διαστάσεις, τύπο, ανάγκες του σκάφους και την χρονική 
περίοδο ελλιμενισμού. Το Τμήμα Διαχείρισης Λιμένα 
έχει δικαίωμα κατά την απόλυτο κρίση του να αλλάξει 
τις θέσεις σύμφωνα με τις ανάγκες του τουριστικού 
λιμένα. Απαγορεύεται η κατά βούληση αγκυροβολιά, 
πρυμνοδέτηση ή πλαγιοδέτηση παντός σκάφους, κα¬ 
θώς και η κατάληψη οποιασδήποτε θέσης μέσα στον 
λιμένα εκτός από εκείνη που υποδεικνύει το αρμόδιο 
προσωπικό του λιμένα. 

3.6 Η μέγιστη ταχύτητα οποιουδήποτε σκάφους μέσα 
στη θαλάσσια ζώνη του τουριστικού λιμένα δεν πρέπει 
να υπερβαίνει τους τέσσερις (4) κόμβους. 

3.7 Οι πλοίαρχοι των εισπλεόντων/εκπλεόντων στον/ 
από τον λιμένα σκαφών οφείλουν να τηρούν πιοτά τις 
διατάξεις του Διεθνούς Κανονισμού Αποφυγής Συγκρού¬ 
σεων και τους ισχύοντες κανόνες για την ασφαλή ναυ¬ 
σιπλοΐα. 

3.8 Απαγορεύεται η κάθετη προς την είσοδο του λι¬ 
μένα πλεύση σκαφών, η με οποιονδήποτε τρόπο παρε- 
μπόδιση των διαύλων πλεύσης και κυκλοφορίας των 
σκαφών καθώς επίσης και η προσπέραση οποιουδήποτε 
εισερχόμενου ή εξερχόμενου σκάφους. 

3.9 Η πρόσδεση κάθε σκάφους σε μόνιμη ή προσω¬ 
ρινή θέση του λιμένα (πρυμνοδέτηση ή πλαγιοδέτηση) 
σύμφωνα πάντοτε με τις οδηγίες του προσωπικού του 
τουριστικού λιμένα, όπως επίσης και οι χειρισμοί του 
εντός του λιμένα, ενεργούνται με αποκλειστική ευθύνη 
του πλοιοκτήτη ή κυβερνήτη του σκάφους. 

3.10 Αμέσως μετά τον κατάπλου οι πλοιοκτήτες ή 
οι κυβερνήτες των εισπλεόντων στο λιμένα σκαφών 
οφείλουν να: 

α. Συμπληρώνουν τα έγγραφα που παραδίδονται 
σ’ αυτούς, γνωστοποιούν στη Διεύθυνση του λιμένα 
τα πλήρη χαρακτηριστικά στοιχεία του σκάφους, 
επιδεικνύουν όλα τα σε ισχύ ναυτιλιακά έγγραφα 
του σκάφους (Εγγραφο Εθνικότητας, Πιστοποιητικό 
Καταμέτρησης, ΔΕΚΠΑ και Δελτίο Κίνησης), καθώς και 
οποιοδήποτε άλλο έγγραφο απαιτεί η Διεύθυνση του 
λιμένα και παραδίδουν αντίγραφα αυτών στο γραφείο 
του λιμένα. 

β. Ενημερώνουν την Διεύθυνση του τουριστικού λιμένα 
για τυχόν προβλήματα, βλάβες ή ζημιές που έχει το 
σκάφος. 

γ. Ενημερώνουν την Διεύθυνση του τουριστικού λιμένα 
για τυχόν ανάγκες παράδοσης αποβλήτων. 

3.11 Τα ελλιμενιζόμενα υπό ελληνική σημαία σκάφη 
πρέπει να είναι εφοδιασμένα με τα απαραίτητα δια- 
πιστωτικά έγγραφα των ελληνικών αρχών ή των αντι¬ 
στοίχων αρχών του εξωτερικού εφ’ όσον φέρουν ξένη 
σημαία. 

3.12 Ο ιδιοκτήτης-πλοιοκτήτης, εκπρόσωπος ή πλοίαρ¬ 
χος κάθε σκάφους πρέπει να είναι σε θέση να επιδείξει 
ισχύον ασφαλιστήριο συμβόλαιο με νόμιμη και αναγνω¬ 
ρισμένη ασφαλιστική εταιρεία το οποίο θα καλύπτει 

τους ασφαλιστικούς κινδύνους που πρέπει να καλύ¬ 
πτονται σύμφωνα με την κείμενη νομοθεσία, άλλως το 
σκάφος δεν γίνεται δεκτό για ελλιμενισμό. 

3.13 Όλα τα ελλιμενιζόμενα σκάφη πρέπει να βρίσκο¬ 
νται πάντα σε άριστη κατάσταση αξιοπλοίας. Δεν επι¬ 
τρέπεται η είσοδος στη θαλάσσια ζώνη του τουριστικού 
λιμένα σε σκάφη τα οποία δεν είναι αξιόπλοα και είναι 
πιθανόν να προξενήσουν ζημιά σε άλλα σκάφη ή τις 
εγκαταστάσεις του λιμένα. 

3.14 Κατά την διάρκεια παραμονής τους στον του¬ 
ριστικό λιμένα, όλα τα σκάφη πρέπει να είναι εφοδι¬ 
ασμένα με όλα τα απαραίτητα εφόλκια και τα μέσα 
πυρόσβεσης, τους απαραίτητους φανούς ασφαλείας 
που χρησιμοποιούνται υποχρεωτικά στα αγκυροβόλια 
των πλοίων και κάθε άλλο προβλεπόμενο από τους 
οικείους κανονισμούς και διατάξεις όργανο, μέσο κ.λπ. 

3.15 Ο ιδιοκτήτης του σκάφους πρέπει να διαθέτει 
τον απαραίτητο εξοπλισμό για ασφαλή αγκυροβολιά 
και πρόσδεση και οφείλει να μεριμνά για την ασφαλή 
πρόσδεση του σκάφους του, για την οποία είναι απο¬ 
κλειστικά υπεύθυνος και να λαμβάνει κάθε πρόσφορο 
μέσο που υπαγορεύει η ναυτική τέχνη και εμπειρία στα 
πλαίσια του παρόντος κανονισμού. Επίσης, ο ιδιοκτήτης 
ή ο πλοίαρχος του σκάφους πρέπει να ελέγχει την καλή 
κατάσταση του εξοπλισμού πρόσδεσης και σε περίπτω¬ 
ση φθοράς να προβαίνει σε αντικατάσταση αυτού. 

3.16 Το προσωπικό του λιμένα επιθεωρεί τον τρόπο 
πρόσδεσης του σκάφους και δύναται να προβαίνει σε 
υποδείξεις προς τους κατόχους - πλοιάρχους για την 
λήψη από αυτούς ασφαλέστερων μέτρων υπαγορευόμε¬ 
νων από την ναυτική εμπειρία και τέχνη. Σε περίπτωση 
μη συμμόρφωσης των ανωτέρω προς τις υποδείξεις του 
προσωπικού, η Διεύθυνση του τουριστικού λιμένα έχει 
το δικαίωμα να προβαίνει στις κατάλληλες ενέργειες 
για την λήψη μέτρων ασφαλείας του σκάφους και να 
επιβαρύνει τον ιδιοκτήτη του με τα τυχόν δημιουργού- 
μενα έξοδα ή ακόμη και να καταγγείλει την σύμβαση 
ελλιμενισμού. 

3.17 Οι διατυπώσεις που ισχύουν για την κίνηση των 
τουριστικών σκαφών στους ελληνικούς λιμένες (άδεια 
απόπλου, καταστάσεις πληρώματος και επιβατών, θε¬ 
ώρηση ναυτιλιακών εγγράφων κλπ.) ισχύουν και στον 
τουριστικό λιμένα Λευκάδας. 

3.18 Ο ιδιοκτήτης, εκπρόσωπος ή κυβερνήτης κάθε 
σκάφους είναι υπεύθυνος για οποιαδήποτε υλική ή 
σωματική βλάβη προκληθεί από το σκάφος ή με υπαι¬ 
τιότητα του σκάφους, συμπεριλαμβανομένης και της 
αμέλειας στις εγκαταστάσεις, εξοπλισμό και προσω¬ 
πικό του τουριστικού λιμένα καθώς και σε πρόσωπα ή 
πράγματα τρίτων. 

3.19 Οι χρήστες του τουριστικού λιμένα οφείλουν 
να συμμορφώνονται με τις εντολές ή υποδείξεις του 
προσωπικού του τουριστικού λιμένα που αφορούν στη 
λειτουργία του καθώς και με τον παρόντα κανονισμό. 

3.20 Ο πλοίαρχος και η πλοιοκτησία αποδέχονται ότι 
με την προσόρμιση του σκάφους επιτρέπεται η είσοδος 
σ’ αυτό της Διεύθυνσης του τουριστικού λιμένα οπο¬ 
τεδήποτε εντός του 24ωρου, σε περίπτωση κινδύνου, 
έκτακτης ανάγκης ή αναγκαστικής μεθόρμισης. 

3.21 Η πόντιση άγκυρας στο θαλάσσιο χώρο του τουρι¬ 
στικού λιμένα επιτρέπεται μόνο σε περιπτώσεις ανάγκης 
και μετά από έγκριση της Διεύθυνσης του λιμένα. 


3.22 Η Διεύθυνση του λιμένα μπορεί κατά την απόλυτη 
κρίση της να απαιτήσει την μεθόρμιση-μεταφορά οποι- 
ουδήποτε σκάφους σε άλλο σημείο εντός ή και εκτός 
του λιμένα εφ’ όσον : 

α. Παρακωλύεται η λειτουργία και εκμετάλλευση του 
τουριστικού λιμένα. 

β. Πιθανολογείται πρόκληση ζημιάς σε άλλο σκάφος, 
κίνδυνος ναυαγίου ή κίνδυνος πρόκλησης ρύπανσης. 

γ. Υπάρχει αυθαίρετη κατάληψη θέσης ελλιμενισμού. 

δ/Εχει καταγγελθεί από την Διεύθυνση του λιμένα η 
σύμβαση ελλιμενισμού με υπαιτιότητα του σκάφους. 

Εφ’ όσον συντρέχει μία ή περισσότερες από τις προ- 
αναφερόμενες προϋποθέσεις, συντάσσεται πρακτικό 
από την Διεύθυνση του λιμένα με το οποίο ορίζεται 
πενθήμερη προθεσμία από την κοινοποίηση για την 
μεθόρμιση-μεταφορά του σκάφους. 

Εφ’ όσον συντρέχει η περίπτωση (β) της παρούσας 
παραγράφου ορίζεται τριήμερη προθεσμία. Με μέριμνα 
του φορέα διαχείρισης το πρακτικό κοινοποιείται με 
απόδειξη στον πλοίαρχο ή στον πλοιοκτήτη του σκά¬ 
φους, φυσικό ή νομικό πρόσωπο ή στον ορισθέντα στην 
σχετική δήλωση προς το λιμένα τοπικό αντιπρόσωπο ή 
αντίκλητο, στην δηλωθείσα διεύθυνση κατοικίας των. 

Αν τα παραπάνω στοιχεία δεν είναι γνωστά, το πρα¬ 
κτικό επικολλάται σε εμφανές σημείο του σκάφους. 

Το πρακτικό κοινοποιείται και στην οικεία Λιμενική 
Αρχή. 

Αν η ταχθείσα προθεσμία παρέλθει άπρακτος η 
Διεύθυνση του λιμένα προχωρεί στην μεθόρμιση ή 
μεταφορά του σκάφους και βεβαιώνει σε βάρος του 
ιδιοκτήτη τα σχετικά έξοδα. Σε περίπτωση προβολής 
άρνησης δί οποιονδήποτε λόγο και με οποιονδήποτε 
τρόπο, απαιτείται η συνδρομή της Λιμενικής Αρχής, σε 
θέματα τάξης. 

Η Διεύθυνση του λιμένα δεν φέρει καμία ευθύνη, για 
ζημιές που ενδεχομένως προκληθούν κατά την ανέλ¬ 
κυση, μεταφορά , μεθόρμιση του σκάφους, ή την παρα¬ 
μονή του σε άλλο χώρο εντός ή εκτός του τουριστικού 
λιμένα. 

3.23 Προ του απόπλου σκάφους που ελλιμενίζεται 
στον τουριστικό λιμένα, πρέπει να ενημερώνεται η Δι¬ 
εύθυνση για την διάρκεια της απουσίας του σκάφους 
και για την προβλεπόμενη ημερομηνία επιστροφής του, 
ειδάλλως θεωρείται ότι το σκάφος αναχωρεί οριστικά 
και συνεπώς λήγει η συμφωνία ελλιμενισμού αυτοδί¬ 
καια, χωρίς περαιτέρω διατυπώσεις, με υπαιτιότητα του 
σκάφους. 

3.24 Σε περίπτωση απουσίας σκάφους από την θέση 
του, το γραφείο αγκυροβολιάς έχει δικαίωμα να ελλι¬ 
μενίσει στη θέση του κάποιο άλλο σκάφος. 

3.25 Σε περίπτωση οριστικής αναχώρησης σκάφους 
από το λιμένα πρέπει να ενημερώνεται έγκαιρα η Δι¬ 
εύθυνση με δήλωση του πλοιοκτήτη ή πλοιάρχου του 
σκάφους για την ημερομηνία αναχώρησης και ότι δεν 
επιθυμεί πλέον να ελλιμενίζεται στο τουριστικό λιμένα. 

Άρθρο 4 

Τέλη Ελλιμενισμού 

4.1 Για τις παρεχόμενες ευκολίες και εξυπηρετήσεις 
προς τα ελλιμενιζόμενα σκάφη, η Διεύθυνση του τουρι¬ 
στικού λιμένα εισπράττει από τους υπόχρεους τα ανά¬ 
λογα τέλη ελλιμενισμού και άλλα δικαιώματα. 

4.2 Τα τέλη ελλιμενισμού για ιδιωτικά ή επαγγελματικά 
σκάφη ορίζονται στον τιμοκατάλογο του αντίστοιχου 
έτους. Τα τέλη ελλιμενισμού υπολογίζονται σύμφωνα 
με το ολικό μήκος του σκάφους στο οποίο συνυπολο¬ 
γίζονται και τυχόν προσθήκες, πλατφόρμες κλπ. 

4.3 Βοηθητικοί λέμβοι (πάκτωνες ή άλλα πλωτά μέσα) 
των ελλιμενιζόμενων σκαφών εφ’ όσον βρίσκονται στον 
θαλάσσιο ή χερσαίο χώρο του τουριστικού λιμένα, επι¬ 
βαρύνονται με τα ανάλογα τέλη. 

4.4 Τέλη ανέλκυσης, καθέλκυσης ή άλλων τεχνικών 
εργασιών και υπηρεσιών ορίζονται στον τιμοκατάλογο 
του αντίστοιχου έτους. 

4.5 Υπόχρεος για την καταβολή των ανωτέρω τελών 
και δικαιωμάτων είναι ο πλοιοκτήτης ή ο νόμιμος εκπρό¬ 
σωπος ή ο χρήστης του σκάφους ο οποίος ευθύνεται και 
εις ολόκληρο με τον πλοιοκτήτη ως πρωτοφειλέτης. 

4.6 Τα τέλη ελλιμενισμού των καταπλεόντων σκαφών 
προκαταβάλλονται με τον κατάπλου του σκάφους και 
πρέπει να καλύπτουν την συμφωνηθείσα με την Διεύ¬ 
θυνση του λιμένα χρονική περίοδο. Ως πρώτη ημέρα 
για τον υπολογισμό της καταβολής τελών ελλιμενισμού 
ή εναπόθεσης στην ξηρά λαμβάνεται υπ’ όψη το από 
του μεσονυκτίου αρχόμενο 24ωρο εντός του οποίου 
κατέπλευσε το σκάφος στον λιμένα. 

Η ανωτέρω διάταξη έχει εφαρμογή στις περιπτώσεις 
που δεν έχει συμφωνηθεί πριν από τον κατάπλου του 
σκάφους, ημερομηνία έναρξης καταβολής τελών ελλι- 
μενισμού. Σε περίπτωση απόπλου ή εγκατάλειψης για 
οιονδήποτε λόγο της θέσης πριν από τον συμφωνηθέντα 
χρόνο, δεν υποχρεούται ο φορέας διαχείρισης του του¬ 
ριστικού λιμένα να επιστρέφει προκαταβληθέντα τέλη. 

4.7 Ημέρες απουσίας των σκαφών από τον λιμένα 
περιλαμβάνονται στη συμφωνηθείσα χρέωση αυτών για 
τον αντίστοιχο χρόνο παραμονής, προκειμένου τα σκά¬ 
φη να διατηρούν το δικαίωμα ελλιμενισμού στο λιμένα. 
Η χρέωση των σκαφών αυτών διακόπτεται μόνο στη 
περίπτωση που ειδοποιηθεί εγγράφως η Διεύθυνση του 
λιμένα από τον ιδιοκτήτη ή τον κυβερνήτη του σκάφους 
ότι δεν επιθυμούν τη διατήρηση του δικαιώματος ελ- 
λιμενισμού και από την ημέρα υποβολής της πιο πάνω 
έγγραφης ειδοποίησης και μετά. 

4.8 Σκάφη που παραμένουν ελλιμενιζόμενα στον λιμένα 
για χρονικό διάστημα μεγαλύτερο του μηνάς, οφείλουν 
να προκαταβάλουν τουλάχιστον κάθε μήνα και εντός 
του πρώτου πενθήμερου αυτού, τα τέλη ελλιμενισμού. 

4.9 Η καθυστέρηση καταβολής τελών ελλιμενισμού 
πέραν των 30 ημερών συνεπάγεται αυτοδικαίως την 
απώλεια κάθε δικαιώματος ελλιμενισμού του σκάφους, 
παρέχεται δε στη Διεύθυνση του λιμένα το δικαίωμα 
να διακόψει όλες τις τυχόν παρεχόμενες εκπτώσεις 
προς το σκάφος και να απομακρύνει τούτο από τον 
λιμένα χωρίς καμία απολύτως αξίωση του ιδιοκτήτη 
του σκάφους για αποζημίωση. 

4.10 Σκάφη που αποπλέουν έστω και προσωρινά από 
τον τουριστικό λιμένα θα πρέπει να έχουν εξοφλήσει 
όλες τις οφειλές απέναντι στον λιμένα τουλάχιστον 
μέχρι την ημέρα απόπλου τους, διαφορετικά η μη εξό¬ 
φληση των πάσης φύσεως οφειλών συνεπάγεται αυ¬ 
τοδικαίως την απώλεια κάθε δικαιώματος περαιτέρω 
ελλιμενισμού του σκάφους. 

4.11 Η καθυστέρηση εξόφλησης τελών για ελλιμενι- 
σμό ή άλλες υπηρεσίες, συνεπάγεται την επιβολή των 
νόμιμων τόκων υπερημερίας ανεξάρτητα από άλλες 


κυρώσεις που μπορεί να προβλέπονται και την λήψη 
οποιοσδήποτε νομικής ενέργειας σύμφωνα με το Ελ¬ 
ληνικό Δίκαιο. 

4.12 Σκάφη με περισσότερες της μίας γάστρας (πιυΙΙί 
άυΙΙε) ή άλλες παρεμφερούς τεχνολογίας που αλλάζει 
τις συμβατικές σχέσεις μήκους - πλάτους, καταβάλλουν 
τέλη ελλιμενισμού με επιβάρυνση όπως αναφέρεται 
στον Τιμοκατάλογο του αντίστοιχου έτους. 

Ως μη συμβατικά σκάφη στη σχέση μήκους - πλάτους 
θεωρούνται εκείνα τα σκάφη των οποίων ο λόγος 
μέγιστο πλάτος / μέγιστο μήκος του σκάφους, είναι 
μεγαλύτερος του 0,30 και μικρότερος του 0,38. 

4.13 Τα καταφεύγοντα στον λιμένα σκάφη, λόγω κακο¬ 
καιρίας, απαλλάσσονται της καταβολής των τελών ελλι- 
μενισμού μέχρι την άρση του απαγορευτικού, σύμφωνα 
με τις ανακοινώσεις της αρμόδιας Λιμενικής Αρχής. 

4.14 Τα καταφεύγοντα στον λιμένα σκάφη, λόγω μη¬ 
χανικής βλάβης, η οποία έχει αναφερθεί στις αρμόδιες 
Λιμενικές Αρχές, εφ’ όσον συνεχίζουν να ελλιμενίζονται 
πέραν των 48 ωρών, υποχρεούνται στην καταβολή τε¬ 
λών ελλιμενισμού. 

4.15 Για την παραμονή οιουδήποτε σκάφους στον λι¬ 
μένα απαιτείται άδεια του Τμήματος Διαχείρισης του 
λιμένα καθώς και η καταβολή αναλόγου τέλους ελ- 
λιμενισμού. Γ ια χρονικό διάστημα μέχρι δύο (2) ώρες 
δεν απαιτείται η καταβολή τέλους ελλιμενισμού. Αν το 
σκάφος κατά το διάστημα αυτό κάνει χρήση των παρο¬ 
χών του λιμένα (π.χ. κατανάλωση ηλεκτρικού ρεύματος 
ή νερού, απόθεση απορριμμάτων κλπ) θα πρέπει να 
καταβάλλει το αντίστοιχο τίμημα. 

4.16 Επαγγελματικά σκάφη που καταπλέουν στον του¬ 
ριστικό λιμένα για ολιγόωρη παραμονή προκειμένου να 
αποβιβάσουν ή να επιβιβάσουν πελάτες ή κάνουν χρήση 
των εγκαταστάσεων του λιμένα, υποχρεούνται στην 
καταβολή ημερήσιου τέλους ελλιμενισμού. 

4.17 Γ ια την ασφαλή τήρηση των όρων του Γ ενικού και 
Ειδικού Κανονισμού Λειτουργίας του Τουριστικού Λιμένα 
παρέχεται η δυνατότητα καταβολής εγγύησης, η οποία 
παραμένει στη Διεύθυνση του τουριστικού λιμένα και επι- 
στρέφεται άτοκα με την λήξη της σύμβασης ελλιμενισμού 
εφόσον έχουν τηρηθεί όλοι οι όροι αυτής ή η δέσμευση 
του αντίστοιχου χρηματικού ποσού μέσω πιστωτικής 
κάρτας. Η εγγύηση σε καμία περίπτωση δεν συμψηφίζε¬ 
ται με οφειλόμενα τέλη ή άλλες υποχρεώσεις. 

Άρθρο 5 

Παρεχόμενες Υπηρεσίες - Εξυπηρετήσεις 

5.1 Στον τουριστικό λιμένα παρέχονται οι παρακάτω 
υπηρεσίες σύμφωνα με το ωράριο λειτουργίας που ανα¬ 
κοινώνει η Διεύθυνση του Λιμένα : 

α. Ελλιμενισμός των σκαφών που καταπλέουν στον 
λιμένα. Υπάρχει η δυνατότητα είτε πρυμνοδέτησης είτε 
παραβολής. 

β. Νερό σε κάθε θέση ελλιμενισμού από τους 
κολονίσκους παροχών (ρίΙΙαι-ε). Στις θέσεις πρόσδεσης 
μεγάλων σκαφών οι κολονίσκοι παροχών είναι 
εφοδιασμένοι με ειδικό ηλεκτρονικό σύστημα το οποίο 
ελέγχει την παροχή και κατανάλωση νερού μέσω Η/Υ. 

γ. Ηλεκτρικό ρεύμα σε κάθε θέση ελλιμενισμού 
από τους κολονίσκους παροχών (ρίΙΙ&Γε). Στις θέσεις 
πρόσδεσης μεγάλων σκαφών οι κολονίσκοι παροχών 
είναι εφοδιασμένοι με ειδικό ηλεκτρονικό σύστημα το 
οποίο ελέγχει την παροχή και κατανάλωση ηλεκτρικού 
ρεύματος μέσω Η/Υ. 

δ. Δυνατότητα εφοδιασμού με καύσιμα από τις 
εγκαταστάσεις του Σταθμού Καυσίμων του Λιμένα, όπου 
τα μέτρα πρόληψης ρύπανσης και πυρασφάλειας είναι 
αυξημένα και με βυτιοφόρο οχήματα που διαθέτουν τις 
απαραίτητες άδειες παράδοσης πετρελαίου. 

ε. Φορητές συσκευές 12 νϋΟ και 24 Ν/ϋΟ για φόρτιση 
συσσωρευτών. 

στ. Τηλέφωνα για το κοινό με διεθνή σύνδεση, 
ζ. Δυνατότητα λήψης και αποστολής ΐαχ (από τα 
γραφεία της Μαρίνας), 
η. Δυνατότητα επικοινωνίας νΗΕ. 
θ. Δυνατότητα ενοικίασης κινητής τηλεφωνίας, 
ι. Δυνατότητα παραλαβής ελαιωδών και βιολογικών 
καταλοίπων από τα σκάφη μέσω εγκαταστημένου συ¬ 
στήματος που βρίσκεται στον Σταθμό Καυσίμων, 
ια. Ιατρείο για παροχή Πρώτων Βοηθειών, 
ιβ. Τέσσερα (4) συγκροτήματα \Λ/0 ανδρών, γυναικών 
και ατόμων με Ειδικές Ανάγκες και ντους σε 24ωρη 
βάση. 

ιγ. Πλυντήρια τα οποία λειτουργούν είτε με βθΐί-εοη/ίοθ 
μέθοδο είτε με παραλαβή και παράδοση του ιματισμού 
στο σκάφος. 

ιδ. Δυνατότητα παράδοσης και παραλαβής 
ταχυδρομείου (από τα γραφεία της Μαρίνας). 

ιε. Δίκτυο πυρόσβεσης το οποίο περιλαμβάνει 
εγκατεστημένο δίκτυο και πυροσβεστικές φωλεές καθ’ 
όλο το μήκος των προβλητών και κρηπιδωμάτων. 

ιστ. Συγκέντρωση και αποκομιδή σκουπιδιών από συ¬ 
γκεκριμένα σημεία περισυλλογής τους, περιμετρικά του 
λιμένα. 

ιζ. Σωστικά μέσα σε συγκεκριμένα σημεία που καλύ¬ 
πτουν την ευρύτερη περιοχή του λιμένα, 
ιη. Δυνατότητα σύνδεσης στο διαδίκτυο (ίπΙβΓηοί). 

5.2 Ο τουριστικός λιμένας διαθέτει αποθηκευτικούς 
χώρους η χρήση των οποίων γίνεται μετά από συνεν¬ 
νόηση με τη Διεύθυνση του λιμένα. Γίνονται δεκτά προς 
αποθήκευση μόνο αντικείμενα που δεν αλλοιώνονται, 
κατάλληλα συσκευασμένα σε ξύλινα ή μεταλλικά κιβώ¬ 
τια ή άλλη κατάλληλη και ειδική συσκευασία, μη εύφλε¬ 
κτα και γενικότερα υλικά που δεν είναι επικίνδυνα για 
την δημόσια υγειά και ασφάλεια. 

5.3 Εφοδιασμός με καύσιμα οποιουδήποτε σκάφους 
μπορεί να γίνει μόνο από τις εγκαταστάσεις παροχής 
καυσίμων του λιμένα και από το αρμόδιο προσωπικό. 
Εάν ο εφοδιασμός γίνεται με βυτιοφόρο οχήματα τότε 
αυτά θα πρέπει να διαθέτουν τις απαραίτητες άδειες 
και να τηρούν αυστηρά όλες τις προδιαγραφές λειτουρ¬ 
γίας, ασφάλειας και αποφυγής ρύπανσης του θαλάσσιου 
και χερσαίου χώρου όπως αυτές καθορίζονται από τους 
αντίστοιχους εθνικούς και διεθνείς κανονισμούς και από 
τη Διεύθυνση του Λιμένα. 

Άρθρο 6 

Τεχνική Υποστήριξη - Εναπόθεση Σκαφών 

6.1 Ο τουριστικός λιμένας διαθέτει χώρους εναπό¬ 
θεσης σκαφών στη ξηρά για διαχείμαση, υπηρεσίες 
τεχνικής υποστήριξης που περιλαμβάνουν επισκευές ή 
συντηρήσεις σκαφών καθώς επίσης και τα απαραίτητα 
μέσα για ανέλκυση και καθέλκυση των σκαφών. 

6.2 Αρμόδιο για τις παραπάνω εργασίες είναι το Τμήμα 
Τεχνικής Υποστήριξης του λιμένα. 

6.3 Δεν επιτρέπεται η ανέλκυση οιουδήποτε σκάφους 
και ο καθαρισμός των υφάλων του, στους χερσαίους 
χώρους του τουριστικού λιμένα, καθώς και η χρήση 


των κεκλιμένων επιπέδων για ανέλκυση ή καθέλκυση 
σκαφών, χωρίς την άδεια της Διεύθυνσης του λιμένα. 

6.4 Για να πραγματοποιηθεί ανέλκυση ή καθέλκυση 
σκάφους απαιτούνται: 

α. Η συμπλήρωση σχετικής αίτησης από τον πλοιοκτήτη, 
αντιπρόσωπο ή πλοίαρχο του σκάφους και η έγγραφη 
αποδοχή της Διεύθυνσης του τουριστικού λιμένα. 

β. Η εξόφληση του αντίτιμου για την ανέλκυση ή 
καθέλκυση. 

γ. Η ύπαρξη ασφαλιστηρίου συμβολαίου σε ισχύ. 

δ. Η προσκόμιση από τον πλοιοκτήτη, αντιπρόσωπο 
ή πλοίαρχο του σκάφους άδειας ανέλκυσης από την 
Λιμενική Αρχή. 

6.5 Στην αίτηση ανέλκυσης ή καθέλκυσης του σκά¬ 
φους ο πλοιοκτήτης, αντιπρόσωπος ή πλοίαρχος του 
σκάφους δηλώνει ότι έλαβε γνώση των τεχνικών χα¬ 
ρακτηριστικών των μηχανημάτων και εγκαταστάσεων 
του τουριστικού λιμένα. 

6.6 Δεν επιτρέπεται ο καθαρισμός των υφάλων με 
υδροβολή ή άλλους τρόπους εκτός του χωροθετημένου 
για την εργασία αυτή χώρου. 

6.7 Η ανέλκυση - καθέλκυση των σκαφών και απόθεση 
τους στη χερσαία ζώνη του τουριστικού λιμένα γίνεται 
μόνο από τις εγκαταστάσεις, μηχανήματα και εξοπλισμό 
του λιμένα και με το αρμόδιο προσωπικό του. 

6.8 Ο ιδιοκτήτης του σκάφους υποχρεούται: 

α. Να μετακινήσει το σκάφος στην νηοδόχο για την 
ανέλκυση ή να το απομακρύνει μετά την καθέλκυση. 

β. Να εξασφαλίσει μέχρι την στιγμή της ανέλκυσης, 
μηδενική γωνία του διαμήκη και του εγκάρσιου άξονα 
του σκάφους. 

γ. Να υποδείξει επακριβώς τα σημεία ανάρτησης και 
στήριξης του σκάφους, καθώς επίσης και να αναφέρει 
από πριν γραπτώς στην εταιρεία κάθε άλλη πληροφο¬ 
ρία, (τεχνικά - κατασκευαστικά στοιχεία, εξαρτήματα 
στα ύφαλα, ιδιαιτερότητες) για την ασφαλή ανέλκυση, 
μετακίνηση, στήριξη και καθέλκυση του σκάφους. 

6.9 Κατά την ανέλκυση - καθέλκυση σκάφους ο ιδι¬ 
οκτήτης υποχρεούται να παρίσταται αυτοπροσώπως 
στην διαδικασία, καθώς και να προβαίνει στην στερέωση 
ή απομάκρυνση κάθε είδους εξοπλισμού του σκάφους 
(σχοινιά, ξάρτια, όργανα, εξατμίσεις κλπ), ο οποίος μπο¬ 
ρεί να δυσχεράνει ή να δημιουργήσει κινδύνους για την 
ασφαλή ανέλκυση ή μετακίνηση του σκάφους. 

Σε ειδικές περιπτώσεις επιτρέπεται η ανέλκυση / κα¬ 
θέλκυση του σκάφους χωρίς την παρουσία του ιδιοκτή¬ 
τη, αλλά με την έγγραφη εξουσιοδότηση του. 

6.10 Μετά την εναπόθεση του σκάφους στην ξηρά 
και την στερέωση αυτού στις σχάρες στερέωσης δεν 
επιτρέπεται οποιαδήποτε επέμβαση του ιδιοκτήτη στον 
τρόπο στήριξης του σκάφους, χωρίς την άδεια του αρ¬ 
μόδιου προσωπικού του λιμένα. 

6.11 Η Διεύθυνση του τουριστικού λιμένα καθορίζει την 
θέση εναπόθεσης του σκάφους στην ξηρά. Επίσης η 
Διεύθυνση του τουριστικού λιμένα έχει το δικαίωμα να 
μετακινήσει το σκάφος σε άλλη θέση εφόσον το κρίνει 
αναγκαίο. Ο πλοιοκτήτης του σκάφους ή εκπρόσωπος 
αυτού οφείλει να παρευρίσκεται στην μετακίνηση του 
σκάφους, αφού πρώτα ενημερωθεί από την Διεύθυνση 
του τουριστικού λιμένα. Σε περίπτωση απουσίας του 
πλοιοκτήτη ή εκπροσώπου αυτού, η μετακίνηση πραγμα¬ 
τοποιείται από το αρμόδιο προσωπικό του τουριστικού 
λιμένα και με ευθύνη του πλοιοκτήτη. 

6.12 Κατά την διάρκεια παραμονής των σκαφών στους 
χώρους εναπόθεσης δεν επιτρέπεται η λειτουργία κι¬ 
νητήρων καθώς και η χρήση ιστίων. Ειδικά στα ιστιο¬ 
φόρα σκάφη με ευθύνη του ιδιοκτήτη θα γίνεται έχ- 
μαση/ασφάλιση ή και αφαίρεση των ιστίων πριν την 
ανέλκυση του σκάφους. 

6.13 Δεν επιτρέπεται η διαμονή ή διανυκτέρευση του 
πλοιοκτήτη ή του πληρώματος επί του σκάφους για 
όσο χρονικό διάστημα αυτό παραμένει στην χερσαία 
ζώνη του λιμένα. 

6.14 Ο πλοιοκτήτης είναι υπεύθυνος για την καθα¬ 
ριότητα και ευταξία του χώρου που καταλαμβάνει το 
σκάφος του στην χερσαία ζώνη. Σε περίπτωση που ο 
πλοιοκτήτης δεν συμμορφωθεί, η Διεύθυνση του τουρι¬ 
στικού λιμένα αναλαμβάνει τον καθαρισμό του χώρου 
και καταλογίζει τα σχετικά έξοδα στον πλοιοκτήτη. 

6.15 Δεν επιτρέπεται η επέμβαση, επιδιόρθωση ή βελ¬ 
τίωση των εγκαταστάσεων του λιμένα από άτομα που 
δεν έχουν ορισθεί από την Διεύθυνση του λιμένα για 
την συγκεκριμένη εργασία. 

6.16 Δεν επιτρέπονται μεγάλης κλίμακας εργασίες συ¬ 
ντήρησης και μετασκευών στα ελλιμενιζόμενα σκάφη. 

6.17 Ο πλοιοκτήτης υποχρεούται στην έκδοση κάθε 
προβλεπόμενης άδειας - έγκρισης καθώς επίσης και 
στην λήψη κάθε προβλεπόμενου μέτρου για την εκτέλε¬ 
ση οποιοσδήποτε εργασίας στο σκάφος του, σύμφωνα 
με τις σε ισχύ διατάξεις της Ελληνικής νομοθεσίας. 

6.18 Για οποιαδήποτε εργασία επισκευής ή συντήρησης 
των σκαφών απαιτείται η προηγούμενη ενημέρωση της 
Διεύθυνσης του τουριστικού λιμένα και η χορήγηση σχε¬ 
τικής άδειας. Από την Διεύθυνση του λιμένα, καθορίζεται 
το ωράριο εντός του οποίου επιτρέπονται οι εργασίες 
καθημερινής καθαριότητας και μικροεπισκευών των σκα¬ 
φών καθώς και η φόρτιση των συσσωρευτών τους. 

6.19 Ατομα, άλλα από το προσωπικό του τουριστικού 
λιμένα μπορούν να εκτελέσουν εργασίες, επισκευές ή 
συντηρήσεις σε σκάφη, μόνο κατόπιν σχετικής έγγρα¬ 
φης αδείας από την Διεύθυνση του τουριστικού λιμένα. 
Η Διεύθυνση του τουριστικού λιμένα μπορεί να αρνείται 
την εκτέλεση εργασιών συντήρησης και επισκευής σε 
άτομα που δεν ανήκουν στο προσωπικό του λιμένα, εφ’ 
όσον για τις εργασίες αυτές χρησιμοποιούνται χώροι 
και εγκαταστάσεις αυτού. Σε οποιαδήποτε περίπτωση 
απαιτείται δήλωση του ιδιοκτήτη του σκάφους ή του 
πλοιάρχου που θα ενημερώνει για εκτέλεση μικρής 
εκτάσεως εργασιών, θα ορίζει τον εργολάβο, τον Τε¬ 
χνικό ασφαλείας και τη χρονική περίοδο των εργασιών, 
καθώς και ότι τα άτομα που θα εργασθούν στο σκάφος 
του είναι ασφαλισμένα σε Δημόσιο ασφαλιστικό οργανι¬ 
σμό και ότι αναλαμβάνει να αποκαταστήσει κάθε ζημιά 
που τυχόν προκληθεί σε πρόσωπα ή πράγματα από 
τους ανωτέρω εργαζομένους. Επιπρόσθετα ο ιδιοκτήτης 
είναι υπεύθυνος για τη πλήρη συμμόρφωση των ατόμων 
αυτών με την σχετική νομοθεσία και τους κανονισμούς 
υγιεινής και ασφάλειας. 

Αρθρο 7 

Ευταξία - Υποχρεώσεις Χρηστών 

7.1 Όποιος χρησιμοποιεί τους χώρους (ζώνες) του 
τουριστικού λιμένα, τις εγκαταστάσεις ή οποιαδήποτε 
παρεχόμενη ευκολία και υπηρεσία, με τη θέληση του 
ή κατόπιν υπόδειξης της Διεύθυνσης του λιμένα ή του 
αρμόδιου προσωπικού της, ενεργεί πάντα με την δική 
του ευθύνη. 


7.2 Οι καθ’ οποιονδήποτε τρόπο συναλλασσόμενοι ή 
κυκλοφορούντες στους χώρους (ζώνες) του τουριστικού 
λιμένα, οφείλουν να συμμορφώνονται με τις οδηγίες 
ή εντολές-υποδείξεις των αρμόδιων οργάνων και του 
προσωπικού του τουριστικού λιμένα. 

7.3 Δεν επιτρέπεται στους πελάτες του τουριστικού 
λιμένα η διάθεση των θέσεων ελλιμενισμού του σκά¬ 
φους τους ή των σκαφών τους σε τρίτους έστω και 
για προσωρινή χρήση, όπως επίσης και η μεταξύ τους 
αντικατάσταση των θέσεων ελλιμενισμού των σκαφών 
τους. 

7.4 Οι ιδιοκτήτες των σκαφών οφείλουν να γνωστο¬ 
ποιούν εγγράφως στην Διεύθυνση του τουριστικού λι¬ 
μένα, τα πρόσωπα που τους εκπροσωπούν κατά την 
διάρκεια της απουσίας τους υποβάλλοντας ταυτόχρονα 
και την έγγραφη αποδοχή αυτών, και να ενημερώνουν 
εγγράφως για τυχόν τοποθέτηση φύλακα, ο οποίος δεν 
αποτελεί μέλος του πληρώματος. 

7.5 Σκάφη που δεν φέρουν την Ελληνική σημαία μπο¬ 
ρούν να διορίσουν ως αντιπρόσωπο, υπεύθυνο για το 
σκάφος έναντι του λιμένα, άτομο, που έχει μόνιμη κα¬ 
τοικία στην Λευκάδα. 

7.6 Σε κάθε περίπτωση αλλαγής πλοιοκτησίας - ιδιο¬ 
κτησίας παντός ελλιμενισμένου στον τουριστικό λιμένα 
σκάφους, ο πωλητής πρέπει να ενημερώνει εγγράφως 
την Διεύθυνση του λιμένα περί της γενομένης αλλαγής 
αναφέροντας το όνομα, τη διεύθυνση μόνιμης κατοι¬ 
κίας του αγοραστή, όπως και την ημερομηνία μετα¬ 
βίβασης. 

Την ίδια υποχρέωση έχει ο αγοραστής, ο οποίος σε 
κάθε περίπτωση καθίσταται αλληλεγγύως και εις ολό¬ 
κληρο υπεύθυνος με τον πωλητή για την εξόφληση των 
προς τον τουριστικό λιμένα παλαιών υποχρεώσεων του 
σκάφους. 

7.7 Το δικαίωμα ελλιμενισμού δεν είναι προσωπικό 
αλλά αφορά συγκεκριμένο σκάφος, συγκεκριμένης 
πλοιοκτησίας για το οποίο παρέχεται η άδεια ελλι- 
μενισμού. 

Σε περίπτωση αλλαγής πλοιοκτησίας - ιδιοκτησίας 
ελλιμενισμένου στον τουριστικό λιμένα σκάφους, ο νέος 
ιδιοκτήτης, εφόσον επιθυμεί την παραμονή του σκάφους 
του στον τουριστικό λιμένα πρέπει να ακολουθήσει την 
σχετική διαδικασία έγκρισης ελλιμενισμού από την Δι¬ 
εύθυνση του λιμένα. Τα ανωτέρω ισχύουν και για τις 
περιπτώσεις σύστασης εταιρείας, ανεξάρτητα αν σε 
αυτήν συμμετέχει και ο αρχικός ιδιοκτήτης του σκάφους 
ή η ιδιοκτήτρια εταιρεία ή εάν: 

Προκειμένου περί ΑΕ, μεταβιβάζονται σε τρίτους το 
σύνολο ή η πλειοψηφία των μετοχών, προκειμένου περί 
ΕΠΕ, μεταβιβάζονται σε τρίτους το σύνολο ή η πλειο¬ 
ψηφία των μεριδίων συμμετοχής και προκειμένου περί 
προσωπικής εταιρείας ή Ετερόρρυθμης Εταιρείας με¬ 
ταβιβάζονται σε τρίτους το σύνολο ή η πλειοψηφία των 
εταιρικών μεριδίων. 

7.8 Δεν επιτρέπεται η εγκατάλειψη στους χώρους 
του τουριστικού λιμένα, ειδών εξοπλισμού των σκαφών, 
όπως τρέϊλερ, εργαλείων, βοηθητικών λέμβων, άρμενων, 
ελαστικών σωλήνων, καλωδίων, ιστίων κλπ. Ο τουριστι¬ 
κός λιμένας ουδεμία ευθύνη φέρει για τυχόν απώλεια ή 
φθορά των ανωτέρω ειδών. Ο ιδιοκτήτης επιβαρύνεται 
με τυχόν έξοδα φύλαξης, ή απομάκρυνσης. 

7.9 Δεν επιτρέπεται στους χρήστες του τουριστικού 
λιμένα η εγκατάλειψη εξαρτημάτων ή εξοπλισμού του 

τουριστικού λιμένα, όπως σχοινιών, αλυσίδων, καλωδίων, 
συσκευών ή άλλων εξαρτημάτων, κατά την διάρκεια 
ελλιμενισμού ή κατά τον απόπλου των σκαφών τους 
καθώς και η πρόκληση φθορών στον παραπάνω εξο¬ 
πλισμό. Οι ως άνω επιβαρύνονται με όλες τις δημιουρ- 
γούμενες δαπάνες για την αντικατάσταση ή επισκευή 
του εξοπλισμού που προήλθαν από φθορά ή απώλεια 
λόγω υπαιτιότητας τους. 

7.10 Σε περίπτωση κατά την οποία σκάφος προξενήσει 
ζημιές στα αγκυροβόλια της θέσης πρόσδεσης στην 
οποία ελλιμενίζεται, στις εγκαταστάσεις του τουριστι¬ 
κού λιμένα ή στα παρακείμενα σκάφη, είναι υποχρεω¬ 
μένο να αποκαταστήσει τις ζημιές ή φθορές. 

7.11 Φορτηγά και επιβατικά αυτοκίνητα και λοιπά τρο¬ 
χοφόρα δεν επιτρέπεται να μείνουν στα κρηπιδώματα 
και τους λοιπούς παραλιακούς χώρους πέρα από τον 
απόλυτα απαραίτητο χρόνο για αποβίβαση επιβατών ή 
την φορτοεκφόρτωση αντικειμένων ή αποσκευών. Όλα 
τα οχήματα πρέπει να σταθμεύουν μόνο στα ειδικά ση¬ 
μεία για το σκοπό αυτό. Στα οχήματα που δεν συμμορ¬ 
φώνονται προς τα σήματα κίνησης και στάθμευσης, τις 
υποδείξεις της Διεύθυνσης του λιμένα και τις εντολές 
των Λιμενικών οργάνων, επιβάλλονται κυρώσεις από 
την αρμόδια Λιμενική Αρχή, σύμφωνα με τις ισχύουσες 
διατάξεις. Η Διεύθυνση του λιμένα διατηρεί το δικαίωμα 
μετακίνησης/απομάκρυνσης σταθμευμένου οχήματος 
όταν επηρεάζεται η ασφαλής και ομαλή λειτουργία του 
λιμένα, μη φέρουσα ευθύνη για τυχόν ζημιά που θα 
προκληθεί κατά τη μεταφορά του. 

Η Διεύθυνση του τουριστικού λιμένα μπορεί να μην 
επιτρέπει την είσοδο ή στάθμευση στον τουριστικό 
λιμένα τροχοφόρου οχήματος, αν κρίνει ότι διαταράσ- 
σεται η τάξη, η ασφάλεια και η ομαλή λειτουργία του. 
Επίσης η Διεύθυνση του τουριστικού λιμένα μπορεί να 
μην επιτρέπει την είσοδο στον τουριστικό λιμένα οχη¬ 
μάτων, όταν είναι πλήρεις οι χώροι στάθμευσης. 

Δεν επιτρέπεται η κυκλοφορία μηχανοκίνητων 
δικύκλων επί των πλωτών προβλητών πλην των 
υπηρεσιακών της Μαρίνας. 

7.12 Δεν επιτρέπεται η παραμονή σκαφών ή τρέϊλερ 
σε χερσαίους χώρους του τουριστικού λιμένα χωρίς 
την άδεια της Διεύθυνσης του λιμένα. 

7.13 Δεν επιτρέπεται η τοποθέτηση από τους ιδιο¬ 
κτήτες, αντιπροσώπους πλοιάρχους ή πληρώματα των 
ελλιμενιζομένων σκαφών ή οποιονδήποτε τρίτο, πόσης 
φύσεως ιδιοκατασκευών σταθερών ή μη, στα κρηπι¬ 
δώματα, τους προβλήτες ή άλλους χώρους για την 
αποθήκευση μικροαντικειμένων, ναυτικών εργαλείων, 
σχοινιών ή αλυσίδων, χωρίς την έγγραφη έγκριση της 
Διεύθυνσης του λιμένα. 

7.14 Δεν επιτρέπεται η καθ’ οποιονδήποτε τρόπο 
πρόκληση θορύβων που διαταράσσουν την ησυχία και 
ομαλή λειτουργία του τουριστικού λιμένα. 

7.15 Δεν επιτρέπεται η τοιχοκόλληση, η επικόλληση 
διαφημιστικών, η ανάρτηση πινακίδων, σημειωμάτων ή 
άλλων ειδοποιητηρίων, η τοποθέτηση τεντών ή σημαιών 
στις πάσης φύσεως εγκαταστάσεις του τουριστικού 
λιμένα χωρίς την έγγραφη άδεια της Διεύθυνσης του 
τουριστικού λιμένα. 

7.16 Δεν επιτρέπεται η εγκατάλειψη επί των σκαφών, ή 
στη χερσαία ζώνη του τουριστικού λιμένα, ζώων χωρίς 
την παρουσία των κατόχων τους ή μελών του πληρώ¬ 
ματος. Τα κατοικίδια ζώα πρέπει να βρίσκονται πάντα 


υπό τον έλεγχο των κυρίων τους ώστε να μην προκα- 
λούν θορύβους και να μην ρυπαίνουν τους χώρους του 
τουριστικού λιμένα. Η Διεύθυνση του τουριστικού λιμένα 
μπορεί, εφόσον το κρίνει αναγκαίο, να ζητεί από τους 
κυρίους των κατοικίδιων ζώων την απομάκρυνση τους 
ιδίως μάλιστα όταν αυτή η ανάγκη υπαγορεύεται από 
λόγους υγιεινής και ενόχλησης των χρηστών. 

7.17 Δεν επιτρέπεται η λήψη θαλάσσιου λουτρού στους 
χώρους ελλιμενισμού ή αγκυροβολιάς των σκαφών. 

7.18 Δεν επιτρέπεται η χρησιμοποίηση ιστιοσανίδων 
(ννίπάδυά) και τζετ σκι (]θΙ δ!<ί) στον θαλάσσιο χώρο του 
τουριστικού λιμένα. 

7.19 Δεν επιτρέπεται η αλιεία στη θαλάσσια ζώνη του 
τουριστικού λιμένα. 

7.20 Δεν επιτρέπονται οι πάσης φύσεως υποβρύχιες 
δραστηριότητες στη θαλάσσια ζώνη του τουριστικού 
λιμένα, χωρίς την έγκριση της Διεύθυνσης. 

7.21 Δεν επιτρέπεται η είσοδος και η παραμονή μικρο- 
πωλητών και λοιπών ασκούντων πάσης φύσεως εμπορι¬ 
κή δραστηριότητα, χωρίς τη συναίνεση της Διεύθυνσης 
του τουριστικού λιμένα. 

7.22 Δεν επιτρέπεται η χρησιμοποίηση του Ν/ΗΡ, για 
ιδιωτική επικοινωνία, στον δίαυλο επικοινωνίας του του¬ 
ριστικού λιμένα. 

7.23 Δεν επιτρέπεται η χρησιμοποίηση βυσμάτων ή 
πρόχειρων συνδεσμολογιών για την λήψη ηλεκτρικού 
ρεύματος από τους κολονίσκους παροχών (ρίΙΙαι-δ). Για 
οποιοδήποτε πρόβλημα δεν επιτρέπεται να επιχειρείται 
επέμβαση στους κολονίσκους παροχών από άτομα μη 
εξουσιοδοτημένα. Επίσης δεν επιτρέπεται η εναπόθεση 
αντικειμένων (ρούχων, ποδηλάτων κ.λπ.) επί των κολο- 
νίσκων παροχών. 

7.24 Δεν επιτρέπεται η χρησιμοποίηση του Γ303Γ του 
σκάφους εντός του τουριστικού λιμένα. 

7.25 Δεν επιτρέπεται η παρασκευή φαγητών σε εξωτε¬ 
ρικές εστίες φωτιάς (μπάρμπεκιου), είτε επί των σκαφών 
είτε στους χερσαίους χώρους του τουριστικού λιμένα. 

7.26 Δεν επιτρέπεται η χρήση βεγγαλικών, φωτοβολί¬ 
δων ή άλλων πυροτεχνημάτων εντός του χερσαίου και 
θαλάσσιου χώρου του τουριστικού λιμένα. 

Άρθρο 8 

Χερσαίες Εγκαταστάσεις 

8.1 Η χερσαία ζώνη του τουριστικού λιμένα περιλαμβά¬ 
νει όλες τις απαραίτητες κτιριακές εγκαταστάσεις για 
την πλήρη εξυπηρέτηση των επιβαινόντων στα σκάφη 
και των επισκεπτών. 

8.2 Στις χερσαίες εγκαταστάσεις αναπτύσσονται δι¬ 
άφορες δραστηριότητες (εμπορικές τουριστικές κλπ), 
είτε από την Διεύθυνση του λιμένα είτε από τρίτους 
υπομισθωτές στους οποίους η Διεύθυνση του λιμένα 
δύναται να υπεκμισθώνει χώρους για την εξάσκηση των 
επαγγελματικών δραστηριοτήτων τους. 

8.3 Οι υπομισθωτές των χερσαίων χώρων έχουν υπο¬ 
χρέωση να διαθέτουν όλες τις απαιτούμενες άδειες για 
την κατάλληλη λειτουργία και εκμετάλλευση του χώ¬ 
ρου τους και να συμμορφώνονται απόλυτα με όλες τις 
σχετικές αγορανομικές, αστυνομικές κλπ. διατάξεις και 
ιδιαίτερα με αυτές που προβλέπουν την καθαριότητα 
των χώρων, την αποφυγή θορύβων, την ασφάλεια του 
κοινού και των εργαζομένων κλπ. 

8.4 Οι υπομισθωτές των χερσαίων χώρων έχουν 
υποχρέωση να λαμβάνουν την προηγούμενη έγγραφη 
έγκριση της Διεύθυνσης του λιμένα για ότι αφορά στη 




2446 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεταβολή της εξωτερικής εμφάνισης του χώρου τους 
(αλλαγή χρωμάτων, τοποθέτηση πινακίδων, διαφημιστι¬ 
κών σημάτων, σημαιών, τεντών κλπ.). 

Άρθρο 9 

Μέτρα Ασφάλειας 

9.1 Ο τουριστικός λιμένας διαθέτει όλα τα μέσα και 
λαμβάνει όλα τα προληπτικά μέτρα φύλαξης και προ¬ 
στασίας των σκαφών και των εγκαταστάσεων του λι¬ 
μένα που προβλέπονται στις κείμενες διατάξεις για την 
πρόληψη, αποτροπή, και αντιμετώπιση πυρκαγιών και 
ατυχημάτων καθώς και διάσωση ατόμων και υλικών 
αγαθών που βρίσκονται και κινούνται στη χερσαία και 
θαλάσσια ζώνη του. 

9.2 Η Διεύθυνση του τουριστικού λιμένα διαθέτει σχέ¬ 
διο αντιμετώπισης καταστάσεων ανάγκης και εκτάκτων 
περιστατικών, όπως έκρηξη, πυρκαγιά, ακραία καιρικά 
φαινόμενα, τραυματισμό προσωπικού κ.λπ., στο οποίο 
περιγράφονται ο τρόπος αντίδρασης του προσωπικού 
και τα μέτρα που λαμβάνονται για να προληφθούν τέ¬ 
τοιες καταστάσεις. Η Διεύθυνση του τουριστικού λιμένα 
εξασφαλίζει ότι το προσωπικό της είναι κατάλληλα εκ¬ 
παιδευμένο ώστε να εκτελέσει τα καθήκοντα του ορθά 
και αποτελεσματικά. 

9.3 Για την αντιμετώπιση καταστάσεων ανάγκης και 
για να συντονίζει ενέργειες που απαιτούνται να εκτελε- 
σθούν γρήγορα και ορθά, η Διεύθυνση του τουριστικού 
λιμένα έχει δημιουργήσει την Ομάδα Αντιμετώπισης 
Καταστάσεων Ανάγκης η οποία ενεργοποιείται αμέ¬ 
σως μόλις συμβεί μία κατάσταση ανάγκης ανεξάρτητα 
ημέρας και ώρας. 

9.4 Όποιος αντιλαμβάνεται συμβάν, ενέργεια ή κατά¬ 
σταση που είναι ή μπορεί να εξελιχθεί σε κίνδυνο για 
έκρηξη πυρκαϊάς, απειλή για την ασφάλεια ανθρώπων, 
ή αιτία καταστροφής σκάφους ή εξοπλισμού, σε οποι¬ 
αδήποτε χώρο του τουριστικού λιμένα είναι υποχρε¬ 
ωμένος: 

α. Να ειδοποιήσει αμέσως και με οποιοδήποτε τρόπο, 
το Λιμεναρχείο και την Πυροσβεστική Υπηρεσία. 

β. Να ειδοποιήσει αμέσως και να αναφέρει το γεγονός 
στην Διεύθυνση του λιμένα. 

γ. Να κάνει χρήση των συστημάτων συναγερμού που 
ο ίδιος ή ο λιμένας διαθέτει. 

δ. Να πάρει κάθε δυνατό μέτρο και να κάνει χρήση 
των πυροσβεστικών μέσων του λιμένα ή οποιουδήποτε 
σκάφους. 

9.5 Σε περίπτωση που σκάφος βρίσκεται σε επικίνδυνη 
κατάσταση λόγω έκρηξης, φωτιάς διαρροής κ.λπ. και 
επίκειται άμεσος κίνδυνος για την ασφάλεια των προ¬ 
σώπων, άλλων σκαφών ή των εγκαταστάσεων του λιμέ¬ 
να εφαρμόζονται οι προβλεπόμενες στους κανονισμούς 
λιμένων διατάξεις περί λήψης έκτακτων μέτρων. 

9.6 Το προσωπικό του τουριστικού λιμένα καλεί σε βο¬ 
ήθεια την πλησιέστερη Πυροσβεστική Υπηρεσία, κινητο¬ 
ποιεί την Ομάδα Αντιμετώπισης Καταστάσεων Ανάγκης 
του τουριστικού λιμένα και συνδράμει στο έργο της 
κατάσβεσης με τα διατιθέμενα μέσα του λιμένα. 

Πιο συγκεκριμένα, για την αντιμετώπιση καταστάσε¬ 
ων πυρκαγιάς, ο τουριστικός λιμένας διαθέτει εγκα¬ 
τεστημένο δίκτυο πυρκαγιάς κατά μήκος των πλωτών 
προβλητών και κρηπιδωμάτων με συνολικό αριθμό 
δέκα πέντε (15) πυροσβεστικών τρίκρουνων και εξή¬ 
ντα (60) πυροσβεστικών φωλεών. Επιπλέον, υπάρχουν 
τροχήλατοι πυροσβεστήρες και πυροσβεστήρες χειρός 

εγκατεστημένοι σε συγκεκριμένες θέσεις στην Μαρίνα 
κατάλληλοι για κατάσβεση κάθε είδους πυρκαγιάς. 

9.7 Σε περίπτωση που το σκάφος βρίσκεται σε επικίν¬ 
δυνη κατάσταση λόγω έκρηξης, φωτιάς, διαρροής κ.λπ. 
και επίκειται άμεσος κίνδυνος για την ασφάλεια προσώ¬ 
πων, άλλων σκαφών ή των εγκαταστάσεων του λιμένα 
εφαρμόζονται οι προβλεπόμενοι στους κανονισμούς 
λιμένων διατάξεις περί λήψης έκτακτων μέτρων. 

9.8 Σε εμφανή σημεία του τουριστικού λιμένα υπάρ¬ 
χουν πινακίδες στην Ελληνική και Αγγλική γλώσσα, με 
οδηγίες σε ότι αφορά στις απαιτούμενες ενέργειες σε 
περίπτωση εκδήλωσης πυρκαγιάς ή άλλης κατάστασης 
ανάγκης. 

9.9 Ο χερσαίος χώρος του τουριστικού λιμένα επιτη¬ 
ρείται σε 24ωρη βάση από το προσωπικό του λιμένα 
ή/και από ιδιωτική εταιρεία στην οποία μπορεί να ανα¬ 
τεθεί το έργο αυτό από την Διεύθυνση του λιμένα. Η 
ασφάλεια ολόκληρης της χερσαίας έκτασης εξασφαλί¬ 
ζεται με περίφραξη σε όλη την περίμετρο του λιμένα, 
εγκατάσταση ηλεκτρονικού συστήματος επιτήρησης και 
εγκατάσταση φυλακίων στις εισόδους για τον έλεγχο 
των εισερχομένων αυτοκινήτων και πεζών. Για λόγους 
αποτελεσματικότερης επιτήρησης, τις βραδινές ώρες ή 
κατά την διάρκεια περιόδων μειωμένης κίνησης η Διεύ¬ 
θυνση του τουριστικού λιμένα μπορεί να περιορίζει τον 
αριθμό των εισόδων σε λειτουργία. Το σύστημα και οι 
διαδικασίες ασφάλειας βελτιώνονται και εξελίσσονται 
στα πλαίσια των γενικότερων απαιτήσεων ασφάλειας 
των τουριστικών λιμένων. 

9.10 Για τον αποτελεσματικότερο έλεγχο της εισό¬ 
δου τροχοφόρων στο χώρο του τουριστικού λιμένα, 
η Διεύθυνση του λιμένα μπορεί να εγκαταστήσει στις 
χερσαίες εισόδους, χειροκίνητο ή ηλεκτρονικό σύστη¬ 
μα ελεγχόμενης διέλευσης με μπάρες, το οποίο είναι 
ενεργοποιημένο καθ ’ όλο το 24ωρο. 

9.11 Για την αντιμετώπιση περιπτώσεων πτώσης αν¬ 
θρώπου στη θάλασσα ο τουριστικός λιμένας διαθέτει 
σωστικά μέσα, στα οποία περιλαμβάνονται τρεις (3) 
μηχανοκίνητοι λέμβοι, κάθετες ανοξείδωτες σκάλες 
στερεωμένες επί των κρηπιδωμάτων ανά τακτές απο¬ 
στάσεις και σωσίβια με σχοινί σε ειδικές θήκες καθ’ όλο 
το μήκος των κρηπιδωμάτων. 

9.12 Δεν επιτρέπεται, χωρίς την άδεια του αρμόδι¬ 
ου προσωπικού του τουριστικού λιμένα, η προσέγγιση 
στους χώρους που εκτελούνται κινήσεις ανυψωτικών 
μηχανημάτων. Το προσωπικό του λιμένα πρέπει να απο- 
μακρύνει από τους ανωτέρω χώρους όλους τους μη 
έχοντας συγκεκριμένη εργασία και να απαγορεύει την 
διέλευση οχημάτων από τους συγκεκριμένους χώρους 
κατά την διάρκεια ανελκύσεων ή καθελκύσεων. 

9.13 Η Διεύθυνση του τουριστικού λιμένα μεριμνά ώστε 
να τηρούνται από το αρμόδιο προσωπικό που εκτελεί 
κινήσεις με τα ανυψωτικά μηχανήματα, όλες οι προ¬ 
βλεπόμενες διατάξεις ασφάλειας όπως η λειτουργία 
των προειδοποιητικών σημάνσεων και ηχητικών σημά¬ 
των των μηχανημάτων, η κατάλληλη ενδυμασία του 
προσωπικού και η τοποθέτηση των σχετικών για τον 
αποκλεισμό της περιοχής σημάνσεων. 

Άρθρο 10 

Προστασία περιβάλλοντος - Διαχείριση αποβλήτων 

10.1 Η Διεύθυνση του τουριστικού λιμένα, αλλά και τα 
ελλιμενιζόμενα σκάφη, όπως επίσης και όσοι χρησιμο¬ 
ποιούν τις εγκαταστάσεις της θαλάσσιας και χερσαίας 

ζώνης του λιμένα, οφείλουν να τηρούν τα προβλεπόμενα 
μέτρα προστασίας του περιβάλλοντος. 

10.2 Ο τουριστικός λιμένας διαθέτει σχέδιο αντιμε¬ 
τώπισης θαλάσσιας ρύπανσης το οποίο έχει σκοπό 
την ελαχιστοποίηση των επιπτώσεων στο θαλάσσιο 
περιβάλλον σε περίπτωση που για οποιοδήποτε λόγο 
προκληθεί θαλάσσια ρύπανση. 

10.3 Ο τουριστικός λιμένας διαθέτει τον απαραίτητο 
εξοπλισμό καταπολέμησης ρύπανσης της θάλασσας 
(πλωτό φράγμα, απορροφητικά υλικά κλπ) τα οποία 
χρησιμοποιούνται σύμφωνα με το σε ισχύ Σχέδιο Αντι¬ 
μετώπισης Περιστατικών Ρύπανσης του λιμένα. 

10.4 Η παραλαβή και διαχείριση των πάσης φύσεως 
αποβλήτων γίνεται με βάση το εγκεκριμένο σε ισχύ 
σχέδιο παραλαβής και διαχείρισης αποβλήτων, το οποίο 
αφορά στα οικιακά και μη απορρίμματα, στα βιολογικά 
και ελαιώδη κατάλοιπα των σκαφών, στα απόβλητα του 
τουριστικού λιμένα (αντικείμενα από την θάλασσα, λύ¬ 
ματα κλπ), και στα ειδικά απόβλητα (μπαταρίες, χημικές 
συσκευασίες κλπ). 

10.5 Ο τουριστικός λιμένας διαθέτει εγκατεστημένο 
σύστημα αναρρόφησης ελαιωδών και βιολογικών κα¬ 
ταλοίπων από τα σκάφη, η χρησιμοποίηση του οποίου 
γίνεται μετά από συνεννόηση με την Διεύθυνση του 
λιμένα. Η χρέωση για την υπηρεσία αυτή γίνεται ανά¬ 
λογα με τον όγκο των καταλοίπων. 

10.6 Απαγορεύεται η εντός του θαλάσσιου και χερσαί¬ 
ου χώρου του τουριστικού λιμένα, απόρριψη ρευστών ή 
στερεών υλικών τα οποία είναι δυνατό με οποιονδήποτε 
τρόπο να προκαλέσουν ρύπανση αυτών όπως π.χ. έρμα, 
πετρελαιοειδή, απορρίμματα, απόβλητα, αποχετεύσεις 
πλυντηρίων, απορρυπαντικά κλπ. 

10.7 Απόθεση απορριμμάτων μπορεί να γίνεται μόνο 
κατά την διάρκεια συγκεκριμένων χρονικών διαστημά¬ 
των όπως αυτά ορίζονται από την Διεύθυνση του λιμέ¬ 
να και αναφέρονται στους πίνακες ανακοινώσεων. Τα 
απορρίμματα αποτίθενται συσκευασμένα σε κλειστές 
σακούλες μέσα στους ειδικά τοποθετημένους κάδους. 

10.8 Η Διεύθυνση του τουριστικού λιμένα μεριμνά για 
την τακτική αποκομιδή των απορριμμάτων καθώς επί¬ 
σης και για την καθημερινή καθαριότητα των χερσαίων 
χώρων, των λιμενικών εγκαταστάσεων και της θαλάσ¬ 
σιας ζώνης του λιμένα. 

10.9 Η με οποιοδήποτε τρόπο πρόκληση ρύπανσης συ¬ 
νεπάγεται την άνευ όρων υποχρέωση κάλυψης (αποζη¬ 
μίωσης) των εξόδων απορρύπανσης καθώς και επιβολή 
των προβλεπομένων από τις κείμενες διατάξεις προ¬ 
στίμων εκ μέρους αυτού που προκάλεσε την ρύπανση, 
σύμφωνα με τις ισχύουσες διατάξεις. 

Αρθρο 11 

Συντήρηση του Τουριστικού Λιμένα 

11.1 Η Διεύθυνση του τουριστικού λιμένα μεριμνά για 
την τακτική και έκτακτη συντήρηση των εγκαταστάσεων 
του λιμένα. Προς τούτο εφαρμόζει ένα σύστημα ελέγχου 
καλής λειτουργίας και προληπτικής συντήρησης των 
εγκαταστάσεων και του εξοπλισμού, ώστε ο λιμένας 
να τηρείται πάντοτε σε κατάσταση πλήρους και άρτιας 
λειτουργίας. 

11.2 Όλες οι εργασίες συντήρησης και επισκευής 
εκτελούνται σύμφωνα με τους κανόνες της επιστήμης 
και της τέχνης και κατά τρόπο που ελαχιστοποιεί την 
ενόχληση των χρηστών του λιμένα και πάντοτε με την 
καθοδήγηση και την επίβλεψη Τεχνικού ασφαλείας. 


11.3 Η Διεύθυνση του τουριστικού λιμένα μεριμνά για 
την κατά το δυνατόν συντομότερη αποκατάσταση βλα¬ 
βών ή δυσλειτουργιών των εγκαταστάσεων και του εξο¬ 
πλισμού του λιμένα. 

Άρθρο 12 
Λοιπές Ρυθμίσεις 

12.1 Οι χρησιμοποιούντες τους χώρους του λιμένα, 
θαλάσσιους ή χερσαίους, υπόκεινται στους ελέγχους 
που προβλέπει η εκάστοτε ισχύουσα Ελληνική Νομο¬ 
θεσία για τις ζώνες λιμένων (λιμενικούς, τελωνειακούς, 
προστασίας περιβάλλοντος και κάθε άλλου προβλεπό- 
μενου ελέγχου). 

12.2 Ο ελλιμενισμός, η μίσθωση χώρων ξηράς και η 
χρήση των υπηρεσιών του λιμένα από τα σκάφη, τα 
πληρώματα αυτών ή και τρίτους προϋποθέτει την πλήρη 
γνώση και ανεπιφύλακτη αποδοχή όλων των όρων του 
παρόντος Κανονισμού, από τους πλοιοκτήτες και τους 
πλοιάρχους των πλοίων και τους χρήστες των χώρων 
και υπηρεσιών του λιμένα, οι οποίοι αποδέχονται την 
τήρηση αυτών, ευθυνόμενοι άλλως πλήρως έναντι του 
τουριστικού λιμένα και κάθε τρίτου. 

12.3 Ο τουριστικός λιμένας δεν φέρει καμία ευθύνη 
για αποζημίωση από οποιαδήποτε ζημιά που μπορεί 
να προξενηθεί στα ελλιμενισμένα ή ευρισκόμενα στην 
ξηρά σκάφη λόγω ανωτέρας βίας. Επίσης ο τουριστικός 
λιμένας δεν φέρει καμία ευθύνη για οποιαδήποτε μη 
οφειλόμενη σε υπαιτιότητα του απώλεια, κλοπή, βλάβη 
μερική ή ολική καταστροφή, οιουδήποτε ελλιμενιζόμε¬ 
νου σκάφους ή αντικειμένου που ανήκει σε αυτό ή στον 
πλοιοκτήτη ως και τυχόν τραυματισμό μέλους του πλη¬ 
ρώματος ή των επιβαινόντων. 

12.4 Σε περίπτωση διάπραξης αδικήματος ή αν συμβεί 
ατύχημα, πυρκαγιά, ρύπανση, σύγκρουση, πρόσκρουση, 
με ή χωρίς υλικές ζημιές ή σωματικές βλάβες, εντός του 
θαλάσσιου ή χερσαίου χώρου του τουριστικού λιμένα 
έχουν πλήρη εφαρμογή οι περί λειτουργίας των λιμένων 
ισχύουσες διατάξεις. 

12.5 Εκτός των προβλεπομένων από τις κείμενες δια¬ 
τάξεις κυρώσεων, ο τουριστικός λιμένας διατηρεί αξί¬ 
ωση αποζημίωσης για κάθε θετική ή αποθετική ζημιά 
που υπέστη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 1644 (2) 

Έγκριση τιμολογίων του τουριστικού λιμένα 
(Μαρίνας) Πάτρας. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ. Α'187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ 
ΑΊ18) και ειδικότερα τις διατάξεις του αρθ. 31α το οποίο 
προστέθηκε με τις διατάξεις της παρ. 3 του άρθ. 38 
του ν.3105/2003. 

3. Τις διατάξεις του π.δ. 149/19.8.2005 (Φ.Ε.Κ. Α'211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α'35) «Διορισμός 
μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ'65 και Γ79) 
Κοινή Απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γενικού Γραμματέα 
του Υπουργείου Τουριστικής Ανάπτυξης. 

6. Το υπ’ αριθμ. 4105/6.6.2006 έγγραφο του Οργανισμού 
Λιμένος Πατρών Α.Ε. (Ο.Λ.ΠΑ Α.Ε.) με το οποίο διαβιβά¬ 
στηκε η υπ’ αριθ.24/06 απόφαση του Δ.Σ. του ΟΛ. ΠΑ 
Α.Ε. (πρακτικό 4/27.2.2006) με την οποία εγκρίθηκε η 
αναπροσαρμογή των τιμολογίων σκαφών ελλιμενισμού 
του Οργανισμού, που αποτελεί φορέα διαχείρισης του 
τουριστικού λιμένα Πάτρας. 

7. Το υπ’ αριθμ. 186/14.6.2006 πρακτικό της Επιτροπής 
Τουριστικών Λιμένων. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε : 

Εγκρίνουμε τα υποβληθέντα τιμολόγια του τουριστι¬ 
κού λιμένα (Μαρίνας) Πάτρας ως εξής : 

Άρθρο 1 

Υπολογισμός τελών για ελλιμενισμό, εναπόθεση 
στην ξηρά. 

1. Τα τέλη ελλιμενισμού υπολογίζονται βάσει του με¬ 
γέθους των σκαφών σε μέτρα ολικού μήκους και της 
εποχής του έτους. 

2. Το μέγεθος των σκαφών σε μέτρα, ο τύπος της 
γάστρας, ο χαρακτηρισμός τους από άποψη κατηγορίας 
και προορισμού αποδεικνύεται από τα ισχύοντα ναυ¬ 
τιλιακά έγγραφα του σκάφους τα οποία υποχρεούται 
ο πλοίαρχος, πλοιοκτήτης ή νόμιμος εκπρόσωπος του 
σκάφους να επιδεικνύει σε κάθε ζήτηση στο Γ ραφείο 
της Μαρίνας. 

3. Σαν ολικό μήκος του σκάφους ή μέγιστο μήκος 
νοείται εκείνο που μετριέται οριζόντια μεταξύ του ακρό- 
τατου σημείου της πλώρης, συμπεριλαμβανομένων επο- 
τίδων κ.λ.π., και του ακρότατου σημείου της πρύμνης. 

4. Σκάφη με περισσότερες της μιας γάστρες (ΜΕΙΕΤΙ 
ΚΕΕ13), ή άλλης παρεμφερούς τεχνολογίας, που αλλάζει 
τις συμβατικές σχέσεις μήκους-πλάτους, καταβάλλουν 
τέλη ελλιμενισμού αυξημένα κατά 80% των αναφερο- 
μένων στο τιμολόγιο της Μαρίνας. 

5. Ως πρώτη μέρα για τον υπολογισμό της καταβολής 
τελών ελλιμενισμού ή εναπόθεσης στην ξηρά, λαμβά- 
νεται υπόψη το από του μεσονυκτίου αρχόμενο εικο¬ 
σιτετράωρο εντός του οποίου κατέπλευσε το σκάφος 
στη Μαρίνα. Η παραπάνω διάταξη έχει εφαρμογή στις 
περιπτώσεις κατά τις οποίες δεν έχει συμφωνηθεί πριν 
τον κατάπλου του σκάφους ημερομηνία έναρξης κατα¬ 
βολής τελών ελλιμενισμού. 

6. Τα τέλη ελλιμενισμού κατά κατηγορίες σκαφών που 
αναγράφονται στο παρόν τιμολόγιο, αφορούν αγκυρο¬ 
βόλια των σκαφών με πρυμνοδέτηση. Εφόσον τα σκάφη 
αυτά είναι πλαγιοδετημένα, τα τέλη ελλιμενισμού προ¬ 
σαυξάνονται κατά ποσοστό 100%. 

7. Σκάφη που διατηρούν το δικαίωμα ελλιμενισμού 
στην Μαρίνα και γενικά χρησιμοποιούν τη μαρίνα ως 
ορμητήριο για την εκτέλεση πλόων, προκαταβάλλουν τα 
προβλεπόμενα μηνιαία τέλη. Προκαταβληθέντα μηνιαία 
τέλη ελλιμενισμού δεν επιστρέφονται ανεξαρτήτως εάν 
το σκάφος αναχωρήσει οριστικά από τη μαρίνα προ 


της συμπληρώσεως του μηνάς. Οι ημέρες απουσίας των 
σκαφών από τη μαρίνα, συνυπολογίζονται στην μηνιαία 
χρέωση αυτών, προκειμένου τα σκάφη αυτά να διατη¬ 
ρούν το δικαίωμα ελλιμενισμού τους στη Μαρίνα. 

8. Η χρέωση των σκαφών αυτών διακόπτεται μόνο 
στην περίπτωση που ειδοποιείται εγγράφως η Δ/ 
νση της Μαρίνας από τον ιδιοκτήτη, τον πλοίαρχο ή 
το νόμιμο εκπρόσωπο ή αντιπρόσωπο του σκάφους 
ότι δεν επιθυμούν την διατήρησης του δικαιώματος 
ελλιμενισμού του στη Μαρίνα και από την ημέρα 
υποβολής της παραπάνω έγγραφης ειδοποίησης και 
μετά. 

9. Σκάφη που δεν έχουν δικαίωμα ελλιμενισμού σε 
μόνιμη θέση στη Μαρίνα και ελλιμενίζονται ως φιλο¬ 
ξενούμενα καταβάλλουν ως ημερήσιο τέλος ελλιμενι- 
σμού το 1/30 των μηνιαίων τελών, της Α κατηγορίας 
σκαφών που αναφέρονται σε επόμενο άρθρο, χωρίς 
όμως τις διάφορες εκπτώσεις των κατηγοριών προ¬ 
σαυξημένο κατά ποσοστό 100%. Για χρονικό διάστημα 
ελλιμενισμού μικρότερο των έξι (6) ημερών, το σκάφος 
χρεώνεται με τα αντίστοιχα τέλη ελλιμενισμού της 
κατηγορίας Β. 

10. Σε περίπτωση καταβολής τελών ελλιμενισμού 
σύμφωνα με το ημερήσιο τιμολόγιο που αναφέρεται 
στην προηγούμενη παράγραφο και εφόσον το σκάφος 
αποπλεύσει προς της παρόδου ή με την συμπλήρωση 
των ημερών παραμονής του που συμφωνήθηκαν με τη 
Μαρίνα, δεν αποκτά δικαίωμα επανελλιμενισμού, εκτός 
εάν υπάρχει σχετική συμφωνία με την Δ/νση της Μα¬ 
ρίνας. 

11. Σκάφη που ελλιμενίζονται χωρίς άδεια της Διεύθυν¬ 
σης της Μαρίνας καταβάλλουν ως ημερήσιο τέλος ελλι- 
μενισμού μέχρι την ημερομηνία απομάκρυνσης τους, το 
αντίστοιχο τέλος που καθορίζεται για τα υπό φιλοξενία 
ελλιμενιζόμενα σκάφη, προσαυξημένο κατά 50%. 

Το προαναφερόμενο τέλος δεν απαλλάσσει το αυθαι- 
ρέτως ελλιμενιζόμενο σκάφος από την προβλεπόμενη 
από τον Κανονισμό Λιμένα επιβολή προστίμου που κα¬ 
θορίζεται από την Λιμενική Αρχή. 

Άρθρο 2 

Τρόπος καταβολής τελών-Κυρώσεις 

1. Τα τέλη ελλιμενισμού των σκαφών προκαταβάλ¬ 
λονται πάντοτε στο γραφείο της Μαρίνας και πρέπει 
να καλύπτουν την συμφωνηθείσα με την Δ/νση της 
Μαρίνας χρονική περίοδο προκειμένου δε περί τελών 
ελλιμενισμού, δεν είναι δυνατό αυτή να είναι μικρότερη 
του μηνάς με την επιφύλαξη των εδαφίων 9 και 10 του 
άρθρου 1 του παρόντος. 

Σκάφη που παραμένουν ελλιμενιζόμενα στην μαρίνα 
για χρονικό διάστημα μεγαλύτερο του μηνάς, οφείλουν 
να προκαταβάλλουν τουλάχιστον κάθε μήνα και εντός 
του πρώτου πενθημέρου αυτού, τα τέλη ελλιμενισμού, 
τα οποία σε διαφορετική περίπτωση επιβαρύνονται με 
τους νόμιμους τόκους υπερημερίας και λοιπές προ¬ 
σαυξήσεις. 

Η καθυστέρηση καταβολής τελών ελλιμενισμού πέραν 
των έξι μηνών, συνεπάγεται αυτοδικαίως την απώλεια 
της μόνιμης θέσης και κάθε δικαιώματος ελλιμενισμού 
του σκάφους. Παρέχεται δε στη Δ/νση της Μαρίνας το 
δικαίωμα απομακρύνσεως τούτο από την Μαρίνα και 
την χρέωση του ως παράνομα ελλιμενιζόμενο μέχρι την 
ημερομηνία οριστικής απομάκρυνσης του από το χώρο 
Μαρίνας Ο.Λ.ΠΑ Α.Ε. 

Άρθρο 3 

Τιμολόγιο τελών ελλιμενισμού 

1.1. Κατηγορία σκαφών Α (μόνιμη θέση) 

Θερινή περίοδος (1.4-30.9) 

Σκάφη εγγεγραμμένα σε λεμβολόγια, νηολόγια ή με 
ξένη σημαία ιδιωτικής χρήσεως. 

Για μέγεθος σκαφών σε μέτρα μήκους μηνιαία τέλη 
πρυμνοδέτησης. 


3 μέτρων και μικρότερα των 4 μέτρων 

8,76 ΕΥΡΩ 

4 

» 

5 

» 

13,93 » 

5 

» 

6 

» 

20,90 » 

6 

» 

7 

» 

38,02 » 

7 

» 

8 

» 

48,49 » 

8 

» 

9 

» 

64,91 » 

9 

» 

10 

» 

72,90 » 

10 

» 

11 

» 

82,62 » 

11 

» 

12 

» 

94,61 » 

12 

» 

13 

» 

117,34 » 

13 

» 

14 

» 

130,30 » 

14 

» 

15 

» 

152,17 » 

15 

» 

16 

» 

168,86 » 

16 

» 

17 

» 

189,49 » 

17 

» 

18 

» 

208,49 » 

18 

» 

19 

» 

229,34 » 

19 

» 

20 

» 

243,54 » 

20 μέτρων και μεγαλύτερα 

16,63 ΕΥΡΩ, το μέτρο 

Χειμερινή περίοδος (1.10-31.3) 



Γ ια μέγεθος σκαφών σε μέτρα μήκους μηνιαία τέλη 

πρυμνοδέτησης 





3 μέτρων και μικρότερα των 4 μέτρων 

8,76 ΕΥΡΩ 

4 

» 

5 

» 

13,93 » 

5 

» 

6 

» 

21,06 » 

6 

» 

7 

» 

31,00 » 

7 

» 

8 

» 

38,02 » 

8 

» 

9 

» 

52,92 » 

9 

» 

10 

» 

60,75 » 

10 

» 

11 

» 

70,67 » 

11 

» 

12 

» 

82,62 » 

12 

» 

13 

» 

104,17 » 

13 

» 

14 

» 

117,83 » 

14 

» 

15 

» 

136,84 » 

15 

» 

16 

» 

152,66 » 

16 

» 

17 

» 

166,05 » 

17 

» 

18 

» 

185,92 » 

18 

» 

19 

» 

204,34 » 

19 

» 

20 

» 

222,59 » 


20 μέτρων και μεγαλύτερα 14,26 ΕΥΡΩ, το μέτρο 

1.2. Κατηγορία σκαφών Β (διερχόμενα σκάφη) 

Σκάφη ελλιμένιζα μένα για διάστημα μικρότερο των 

έξι (6) ημερών. 

Σκάφη εγγεγραμμένα σε λεμβολόγια, νηολόγια ή με 
ξένη σημαία ιδιωτικής χρήσεως, άνω των 6 μέτρων. 

1.3. ΤΙΜΕΣ ΕΛΛΙΜΕΝΙΣΜΟΥ ΑΝΑ 2 (ΔΥΟ) ΝΥΧΤΕΣ 


6 

ΜΕΤΡΑ 

21,44 ΕΥΡΩ 

7 

» 

23,22 » 

8 

» 

24,84 » 

9 

» 

26,08 » 

10 

» 

30,13 » 

11 

» 

31,32 » 

12 

» 

38,72 » 

13 

» 

40,66 » 

14 

» 

43,63 » 

15 

» 

46,55 » 


16 

49,79 » 

17 

52,60 » 

18 

55,57 » 

19 

61,07 » 

20 » ΑΝΩ ΤΩΝ 20 ΜΕΤΡΩΝ 3,08 ΕΥΡΩ ΤΟ ΜΕΤΡΟ 


ΣΤΙΣ ΤΙΜΕΣ ΕΜΠΕΡΙΕΧΕΤΑΙ ΦΠΑ 

1.4. Γ ια τα ναυταθλητικά σκάφη εφόσον είναι εγγε¬ 
γραμμένα στα μητρώα αναγνωρισμένων Ναυτικών Ομί¬ 
λων και συμμετέχουν σε ιστιοπλοϊκούς αγώνες ισχύουν 
τα αναφερόμενα στην παράγραφο 1.9 του παρόντος 
άρθρου. 

Σε αντίθετη περίπτωση έχουν έκπτωση 10% επί των 
τιμών, υπό την προϋπόθεση ότι θα βεβαιωθεί από την 
Ιστιοπλοϊκή Ομοσπονδία η συμμετοχή τους σε ιστιο¬ 
πλοϊκούς αγώνες. 

1.5. Σκάφη αναψυχής και ναυταθλητισμού γενικά όπως 
χαρακτηρίζονται από τις κείμενες διατάξεις και επαγγελ¬ 
ματικής χρήσης εφόσον η επαγγελματική άδεια του σκά¬ 
φους ισχύει κατά το χρονικό διάστημα που ελλιμενίζονται 
στην Μαρίνα ισχύουν τέλη αντίστοιχα με τα αναφερόμενα 
για τα σκάφη της κατηγορίας Α, μειωμένα κατά 40%. 

1.6. Κατηγορία σκαφών Γ Επαγγελματικά αλιευτικά 

Σκάφη εγγεγραμμένα σε ελληνικά λεμβολόγια, νηο¬ 
λόγια άνω των 6 μέτρων. 

ΤΙΜΕΣ ΕΛΛΙΜΕΝΙΣΜΟΥ ΑΝΑ ΜΗΝΑ 

4 μέτρων και μικρότερα των 5 μέτρων 5,70 ΕΥΡΩ 

5 » » » 6 » 9,56 » 

6 » » » 7 » 13,31 » 

7 » » 8 » 17,12 » 

8 » » » 9 » 24,73 » 

9 » και πάνω 3,80 ευρώ το μέτρο 

1.7 Επιβατικά Τουριστικά Πλοία 

Γ ια τα επιβατικά τουριστικά πλοία μεταφορικής ικανό¬ 
τητας μεγαλύτερης των 25 επιβατών, κρουαζιερόπλοια 
και γενικά πλοία διαφόρων κατηγοριών και προορισμού 
που δεν χαρακτηρίζονται ως σκάφη αναψυχής και ναυ- 
ταθλητισμού ισχύουν τα αντίστοιχα τέλη των σκαφών 
της κατηγορίας Α, προσαυξημένα κατά ποσοστό 40%. 

1.8. Υδροπτέρυγα ή παρεμφερούς τύπου σκάφη 

Γ ια τα υδροπτέρυγα ή παρεμφερούς τύπου σκάφη, 
μηνιαία τέλη ορίζονται τα αντίστοιχα της Α κατηγορίας 
προσαυξημένα κατά 50%. 

1.9. Τέλη ελλιμενισμού των μονίμων σκαφών, που 
προπληρώνονται για χρονικό διάστημα ενός χρόνου 
δικαιούνται εκπτώσεως 10%, εκτός των επαγγελματικών 
τουριστικών και αλιευτικών. 

1.10. Με απόφαση του Ο.Λ.ΠΑ. Α.Ε. δύνανται να απαλ¬ 
λάσσονται της καταβολής ελλιμενισμού μέχρι 40 μικρές 
λέμβοι κυρίως μελών του ΟΠΑΘΑ, που ελλιμενίζονται 
στις μετωπικές θέσεις της κεντρικής και νότιας λιμενο- 
λεκάνης (παράλληλα με την οδό Ηρώων Πολυτεχνείου), 
σε συγκεκριμένες θέσεις που θα καθορίζονται από την 
Δ/νση της Μαρίνας όπου τα βάθη των είναι πολύ μικρά. 
Ομοίως με απόφαση του Ο.Λ.ΠΑ Α.Ε. μπορούν να απαλ¬ 
λάσσονται της υποχρέωσης καταβολής τελών ελλιμε- 
νισμού σκάφη μελών του Ι.Ο.Π., που θα ελλιμενίζονται 
σε συγκεκριμένες θέσεις που θα καθορίζονται από την 
Δ/νση της Μαρίνας Πατρών. 

Σκάφη ιδιοκτησίας του Ελληνικού Δημοσίου ή Ανώ¬ 
τερων ή Ανώτατων Εκπαιδευτικών Ιδρυμάτων που χρη¬ 
σιμοποιούνται για εκπαιδευτικούς σκοπούς, δύνανται 
να απαλλάσσονται της υποχρέωσης καταβολής τελών 
ελλιμενισμού με απόφαση του Ο.Λ.ΠΑ. Α.Ε. 

1.11 Σκάφη τοποθετημένα στους χερσαίους χώρους 
της Μαρίνας. 

(Ι_ΑΟ ΟυΤ ΟΝ ϋΒΥ) 

Σκάφη τοποθετημένα στην ξηρά, πέραν των τελών 
ελλιμενισμού, τα οποία οφείλονται για την διατήρη¬ 
ση του δικαιώματος ελλιμενισμού τους στην Μαρίνα, 
έχουν πρόσθετη επιβάρυνση ανερχόμενη σε ποσοστό 
50% των αντίστοιχων τελών ελλιμενισμού, για τη χρήση 
του χερσαίου χώρου της Μαρίνας, για παραμονή αυτών 
στην ξηρά για χρονικό διάστημα μεγαλύτερο των 15 και 
μικρότερο των 45 ημερών. Η πρόσθετη αυτή επιβάρυνση 
ανέρχεται σε ποσοστό 60% των αντίστοιχων τελών 
ελλιμενισμού μετά την πάροδο του προαναφερόμενου 
χρονικού διαστήματος. 

Το πρώτο δεκαπενθήμερο παραμονής στην ξηρά των 
σκαφών με δικαίωμα μόνιμου ελλιμενισμού στη Μαρίνα 
είναι δωρεάν. 

Τα σκάφη τα οποία διατηρούν παράλληλα και το δι¬ 
καίωμα ελλιμενισμού τους στην Μαρίνα, έχουν προτε¬ 
ραιότητα εναπόθεσης στην ξηρά έναντι των φιλοξενου- 
μένων και των διερχομένων σκαφών. 

Σκάφη τα οποία κάνουν χρήση του χερσαίου χώρου 
της Μαρίνας, χωρίς να έχουν δικαίωμα ελλιμενισμού σ’ 
αυτή, καταβάλλουν ως τέλος το αντίστοιχο των τελών 
ελλιμενισμού που αντιστοιχούν στην κατηγορία των 
μονίμων σκαφών προσαυξημένο κατά ποσοστό 100% 
και για χρονικό διάστημα παραμονής τους στην ξηρά 
πέραν των 45 ημερών το τέλος αυτό επιβαρύνεται κατά 
ένα επί πλέον ποσοστό 50%. 

Τα τέλη εναπόθεσης όλων των σκαφών υπολογίζονται 
ανάλογα των ημερών παραμονής τους στην ξηρά, βά¬ 
σει των αντίστοιχων για κάθε σκάφος μηνιαίων τελών 
ελλιμενισμού, επιβαρυνόμενων σύμφωνα με τα αμέσως 
προεκτεθέντα. 

Ανέλκυση ή καθέλκυση σκαφών θα επιτρέπεται μόνο με 
την επίδειξη του βεβαιωτικού της Δ/νσης της Μαρίνας ότι 
έχουν εξοφληθεί οι οποιεσδήποτε οφειλές των από τη 
χρήση των εγκαταστάσεων ή των μέσων του Ο.Λ.ΠΑ. Α.Ε. 

1.12. Στα προαναφερόμενα μέλη συμπεριλαμβάνεται 
και η χρήση παροχών νερού-ρεύματος πλην εκείνων 
που ελλιμενίζονται στον κεντρικό λιμένα. 

Αρθρο 4 

Τιμολόγιο διαφόρων παρεχόμενων υπηρεσιών 
και δικαιωμάτων 

1.1. Εφόσον οι παρακάτω υπηρεσίες και δικαιώματα 
παρέχονται στα σκάφη ως μεμονωμένες υπηρεσίες από 
τη Μαρίνα ισχύουν τα εξής τιμολόγια : 


Τέλη παροχής νερού-ρεύματος 

Το παρεχόμενο νερό-ρεύμα από το προσωπικό της 
Μαρίνας στα σκάφη, χρεώνεται σύμφωνα με τα ισχύο- 
ντα τιμολόγια του Ο.Λ.ΠΑ. Α.Ε. 

1.2. Προκειμένου για ηλεκτροδότηση των ελλιμενιζομέ- 
νων σκαφών, καταβάλλεται από τα συνδεόμενα σκάφη 
στο Λογιστήριο της Μαρίνας χρηματική εγγύηση ποσού 
50 Ευρώ. 

1.3. Η εγγύηση επιστρέφεται στα σκάφη μετά την πα- 
ράδοση-επιστροφή των υλικών και την εξόφληση των 
λογαριασμών τους, μετά την αφαίρεση της δαπάνης 
αποκατάστασης των τυχόν φθορών και ζημιών. 

2. Τέλη ανέλκυσης-καθέλκυσης σκαφών 

Τα τέλη ανέλκυσης-καθέλκυσης σκαφών καθορίζο¬ 
νται σύμφωνα με το εκάστοτε ισχύον τιμολόγιο του 
Ο.Λ.ΠΑ. Α.Ε. Όταν χρησιμοποιείται μετά από τη σχετική 
άδεια, ιδιωτικός γερανός για την ανέλκυση ή καθέλκυση 
των σκαφών, καταβάλλεται το ποσό των 55 Ευρώ ως 
δικαίωμα του Ο.Λ.ΠΑ. Α.Ε, για τη χρησιμοποίηση των 
εγκαταστάσεων του. 

3. Τέλη χρήσης ράμπας (είσοδος-έξοδος) 

3.1. Τα τέλη χρήσης ράμπας της Μαρίνας καθορίζονται 
ακολούθως: Χρήση σκαφών επαγγελματικών αλιευτι¬ 
κών: 1,65 Ευρώ/χρήση. Χρήση υπολοίπων σκαφών 4,50 
Ευρώ/χρήση. 

3.2. Σε περίπτωση καθυστέρησης εξόφλησης στο Λο¬ 
γιστήριο της Μαρίνας των παροχών αυτού του άρθρου, 
η Διεύθυνση της Μαρίνας προβαίνει στην διακοπή τους, 
χωρίς προειδοποίηση. 

Η επανασύνδεση γίνεται μετά την εξόφληση των λο¬ 
γαριασμών και εφόσον υπάρχει διαθέσιμη παροχή. 

3.3. Σε όλες τις αναφερόμενες πιο πάνω τιμές (ΕΚΤΟΣ 
ΤΗΣ ΚΑΤΗΓΟΡΙΑΣ Β διερχόμενα σκάφη παρ. 1.2 του 
άρθρ.3) δεν συμπεριλαμβάνεται Φ.Π.Α. 

3.4. Ο Ο.Λ.ΠΑ Α. Ε. με αποφάσεις του Δ.Σ. δύναται κατ’ 
εξαίρεση να παραχωρεί σε τρίτους (νομικά ή φυσικά 
Πρόσωπα) το δικαίωμα εκμετάλλευσης ορισμένων ερ¬ 
γασιών ή υπηρεσιών ανέλκυσης-καθέλκυσης σκαφών και 
εφοδιασμού με καύσιμα στο χώρο της Μαρίνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 

